open-index/open-wikipedia-markdown huggingface dataset:
মেট্রোপলিটন ইউনিভার্সিটি, সিলেট

**মেট্রোপলিটন ইউনিভার্সিটি** বা **মেট্রোপলিটন বিশ্ববিদ্যালয়** সিলেটের বটেশ্বরে অবস্থিত একটি বেসরকারি বিশ্ববিদ্যালয়। ৩ মে ২০০৩ সালে তৌফিক রহমান চৌধুরী শিক্ষা মন্ত্রণালয়ের অনুমোদনে ও "বেসরকারি বিশ্ববিদ্যালয় আইন ১৯৯২"-এর অধীনে প্রতিষ্ঠিত করেন।

মেট্রোপলিটন বিশ্ববিদ্যালয়ে সেমিস্টার পদ্ধতিতে পাঠদান করা হয়, প্রতি বছরে তিনটি সেমিস্টার তথা মেয়াদ থাকে, তিনটি টার্মের নাম হল বসন্ত, গ্রীষ্ম, শরৎ সেমিস্টার। স্নাতক কোর্সগুলো ৪ বছর মেয়াদি হয়, আর স্নাতকোত্তর কোর্সগুলো ১ বছর মেয়াদি হয়।

## ইতিহাস
মেট্রোপলিটন ইউনিভার্সিটি ৩ মে ২০০৩ সালে প্রতিষ্ঠিত হয় এবং তিনটি বিভাগ নিয়ে বিশ্ববিদ্যালয়ের একাডেমিক কার্যক্রম শুরু হয়। এর অস্থায়ী ক্যাম্পাসটি সিলেট শহরের জিন্দাবাজারে অবস্থিত। ৪টি অনুষদের অধীনে ৬টি বিভাগ নিয়ে বিশ্ববিদ্যালয়টি তার কার্যক্রম চালিয়ে যাচ্ছে। বিশ্ববিদ্যালয়ের প্রথম ও দ্বিতীয় সমবর্তন অনুষ্ঠিত হয় যথাক্রমে ২২ এপ্রিল ২০১০ এবং ৩১ জানুয়ারি ২০১৫ সালে।

## উপাচার্যগণ

নিম্নোক্ত ব্যক্তিবর্গ বিশ্ববিদ্যালয়টির উপাচার্য হিসেবে দায়িত্ব পালন করেন:
* সালেহ উদ্দিন (১৫ জানুয়ারি ২০১৪ – ১৪ জানুয়ারি ২০২২)
* প্রফেসর ড. মোহাম্মদ জহিরুল হক (১ ডিসেম্বর ২০২২ - অদ্যবধি)

## একাডেমিক কার্যক্রম

### অনুষদ এবং বিভাগসমূহ
বিশ্ববিদ্যালয়ে সর্বমোট ৪টি অনুষদের অধীনে মোট ৬টি বিভাগ রয়েছে:

#### বিজ্ঞান ও প্রযুক্তি অনুষদ
* কম্পিউটার বিজ্ঞান ও প্রকৌশল বিভাগ
* তড়িৎ ও তড়িৎযন্ত্র প্রকৌশল বিভাগ

#### ব্যবসা প্রশাসন অনুষদ
* ব্যবসায় প্রশাসন বিভাগ

#### মানবিক ও সামাজিক বিজ্ঞান অনুষদ
* ইংরেজি বিভাগ
* অর্থনীতি বিভাগ

#### আইন অনুষদ
* আইন বিভাগ

### স্নাতকোত্তর
* এমএসসি ইন এমআইএস
* বিবিএ সম্পন্নকারীদের জন্য এমবিএ
* যেকোন বিভাগ থেকে স্নাতক সম্পন্নকারীর জন্য এমবিএ
* ইংরেজিতে মাষ্টার্স
* এলএলএম

### অতিরিক্ত শিক্ষা সহায়ক কার্যক্রম
* অ্যান্ড্রয়েড এপ্লিকেশন ডেভেলপমেন্ট
* মাইক্রোকন্ট্রোলার প্রোগ্রামিং

## তথ্যসূত্র

## বহিঃসংযোগ
* 

বিষয়শ্রেণী:২০০৩-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:বাংলাদেশের বেসরকারি বিশ্ববিদ্যালয়
বিষয়শ্রেণী:সিলেট জেলার বিশ্ববিদ্যালয়
বিষয়শ্রেণী:২০০৩-এ বাংলাদেশে প্রতিষ্ঠিত
শর্ট মেসেজ সার্ভিস

thumb|একটি মটোরোলা মোবাইল ফোনে এসএমএস প্রদর্শিত হওয়ার দৃশ্য
[thumb|Most common mobile keypad [Latin alphabet|alphabet layout.|মোবাইল কিপ্যাডে সর্বাধিক ব্যবহৃত  বর্ণমালার বিন্যাস]]
**খুদে বার্তা সেবা** বা **শর্ট মেসেজ সার্ভিস** () বা সংক্ষেপে **এস এম এস** (SMS) হলো তথ্য আদান প্রদানের একটি জনপ্রিয় মাধ্যম। সব মোবাইল ফোন কোম্পানি এবং বেসরকারি ল্যান্ডফোন কোম্পানি এই সুবিধা দিয়ে থাকে। এতে মোবাইলের কি প্যাডের মাধ্যমে শব্দ বা বাক্য লিখে মোবাইল অপারেটরের মাধ্যমে অন্য কোন মোবাইলে আন্ত অপারেটর বা আন্ত দেশীয় বার্তা পাঠানো হয়। এটির মাধ্যমে যেকোনো স্থান থেকে যেকোনো স্থানের প্রাপকের কাছে যেকোনো বার্তা সহজেই মোবাইলে পাঠানো সম্ভব।

## ভয়েস এসএমএস
ভয়েস বা কথা কে রেকর্ড করে তারপর তা এস এম এস সার্ভিস এর মাধ্যমে অন্য মোবাইলে পাঠানো হলো ভয়েস এস এম এস। ভয়েস এস এম এস এর সুবিধা হলো এর মাধ্যমে তাড়াতাড়ি যেকোনো কথা অন্য কাউকে রেকর্ড করে পাঠানো যায়। এতে পরিশ্রম করে কোন মেসেজ টাইপ করে পাঠাতে হয় না। মুখে বললেই সেটি রেকর্ড হয়ে প্রাপকের কাছে পৌঁছে যায়।

## তথ্যসূত্র

বিষয়শ্রেণী:মোবাইল টেলিফোনির মানরূপ
বিষয়শ্রেণী:মোবাইল প্রযুক্তি
বিষয়শ্রেণী:৩জিপিপি স্ট্যান্ডার্ড
বিষয়শ্রেণী:মোবাইল টেলিযোগাযোগ সেবা
বিষয়শ্রেণী:পাঠ্য বার্তাপ্রদান
বিষয়শ্রেণী:ফিনল্যান্ডীয় উদ্ভাবন
বিষয়শ্রেণী:মোবাইল ফোন
বিষয়শ্রেণী:যোগাযোগ
হরিপুর গ্যাসক্ষেত্র

right|thumb|হরিপুর গ্যাসক্ষেত্র
right|thumb|হরিপুর গ্যাসক্ষেত্রের নিকটে মাটি থেকে গ্যাস বের হচ্ছে
**হরিপুর গ্যাসক্ষেত্র** বাংলাদেশের সিলেট এলাকায় অবস্থিত একটি প্রাকৃতিক গ্যাসক্ষেত্র। ১৯৫৫ সালে সর্বপ্রথম এখানে গ্যাসের খোঁজ পাওয়া যায় এবং ১৯৫৭ সালে প্রথম গ্যাস উত্তোলন শুরু হয়। এ পর্যন্ত এখানে সর্বমোট ৭টি গ্যাসকূপ খনন করা হয়েছে। এর মধ্যে একটিতে তেলেরও সন্ধান পাওয়া গেছে। 

## তথ্যসূত্র


বিষয়শ্রেণী:বাংলাদেশের প্রাকৃতিক গ্যাসক্ষেত্র
বিষয়শ্রেণী:সিলেট বিভাগের অর্থনীতি
রশিদপুর গ্যাসক্ষেত্র

**রশিদপুর গ্যাসক্ষেত্র** বাংলাদেশের হবিগঞ্জে অবস্থিত একটি প্রাকৃতিক গ্যাসক্ষেত্র। ১৯৬০ সালে পাকিস্তান শেল অয়েল কোম্পানি এটি আবিষ্কার করে। ১৯৭৫ সালে এই গ্যাসক্ষেত্রটি বাংলাদেশ সরকারের মালিকানাধীন হয়।  সরকারি কোম্পানি সিলেট গ্যাস ফিল্ডস কোম্পানি লিমিটেড এটি পরিচালনা করছে।

## ভূগোল
১৯৪৬ সালে সর্বপ্রথম বাহুবল উপজেলার ৭নং ভাদেশ্বর ইউনিয়নের রশিদপুর নামক পাহাড়ী এলাকায় একটি গ্যাসক্ষেত্র আবিস্কৃত হয়। রশিদপুর গ্যাসক্ষেত্র হবিগঞ্জের বাহুবল উপজেলার রশিদপুরে অবস্থিত। ১৯৯০-৯১ অর্থবছরে এখানে ১টি কূপ খনন করা হয় ও ২টি প্ল্যান্ট স্থাপন করা হয়। নর্থ-সাউথ পাইপলাইন কোম্পানির গ্যাসের চাহিদা মেটাতে মোট ৮টি কূপ খনন করা হয় এবং সংযুক্ত করা হয়। ২০১৫ সালে গাজপ্রমকে শ্রীকাইল ও বাখরাবাদের পাশাপাশি রশিদপুর গ্যাসক্ষেত্রও খনন করার দায়িত্ব দেওয়া হয়।

## অনুসন্ধান
১৯৯৩ সালে রশিদপুর গ্যাসক্ষেত্রের ৭টি কূপ থেকে গ্যাস উত্তোলন শুরু করা হয়। ২০১১ সালে বাংলাদেশের রাষ্ট্রায়ত্ব প্রতিষ্ঠান বাপেক্স একটি *ত্রিমাত্রিক ভূকম্পন জরিপ* পরিচালনা করে রশিদপুর গ্যাসক্ষেত্রে প্রায় এক ট্রিলিয়ন ঘনফুট গ্যাসের মজুদ নতুন করে শনাক্ত করে৷ ২০১৪ সালে রশিদপুর গ্যাসক্ষেত্রের ৮নং কূপ থেকে পরীক্ষামূলকভাবে গ্যাস উত্তোলন শুরু হয়। ২০১৫-এর এক হিসেব অনুসারে, এই গ্যাসক্ষেত্রের মজুদের পরিমাণ ৫ দশমিক ২ টিসিএফ। ২০১৬ সালে এখান থেকে অকটেন উৎপাদন করার কথা জানানো হয়। রশিদপুর গ্যাসক্ষেত্রের পাঁচটি কূপের সম্মিলিত উৎপাদন ক্ষমতা ৬০ মিলিয়ন ঘনফুট থাকলেও ২০১৯ সালে তা হ্রাস পেয়ে ৫০ মিলিয়ন ঘনফুটে নেমে আসে।

## আরও দেখুন
*বাংলাদেশের প্রাকৃতিক গ্যাসক্ষেত্রের তালিকা

## তথ্যসূত্র

বিষয়শ্রেণী:বাংলাদেশের প্রাকৃতিক গ্যাসক্ষেত্র
বিষয়শ্রেণী:সিলেট বিভাগের অর্থনীতি
বিষয়শ্রেণী:১৯৬০-এ প্রতিষ্ঠিত
বিষয়শ্রেণী:১৯৬০-এ এশিয়ায় প্রতিষ্ঠিত
কৈলাসটিলা গ্যাসক্ষেত্র

**কৈলাসটিলা গ্যাসক্ষেত্র** সিলেট বিভাগে অবস্থিত একটি গ্যাসক্ষেত্র। সবোর্চ্চ মজুদের দিক থেকে বাংলাদেশে চতুর্থ অবস্থানে রয়েছে কৈলাসটিলা গ্যাসক্ষেত্র। এখানে আছে দুই হাজার ৮৮০ বিসিএফ। ১৯৬২ সালে কৈলাশটিলা গ্যাসক্ষেত্রে প্রাকৃতিক গ্যাস আবিষ্কৃত হয়। এটি থেকে ১৯৮৩ সালে গ্যাস উৎপাদন শুরু হয়।

এই গ্যাসক্ষেত্রটি সিলেট গ্যাস ফিল্ডস লিমিটেড কর্তৃক নিয়ন্ত্রিত হয়। এই গ্যাসক্ষেত্রটি বিয়ানীবাজার গ্যাসক্ষেত্র থেকে প্রায় ৩৫ কিলোমিটার দূরে অবস্থিত। বর্তমানে এ গ্যাসক্ষেত্রের অধীনে ৭টি কূপ রয়েছে। ২০১২ সালে এই গ্যাসক্ষেত্রে তেলের মজুদের সন্ধ্যান পাওয়া যায়। ২০১২ সালে, বাপেক্স একটি ত্রিমাত্রিক ভূকম্পন জরিপ পরিচালনা করে, যার মাধ্যমে বাপেক্স কৈলাশটিলা এবং হরিপুরে প্রায় ১৩৭ মিলিয়ন ব্যারেল তেলের মজুদ খুঁজে পায়; যার মধ্যে কৈলাশিলায় ১০৯ মিলিয়ন ব্যারেল এবং হরিপুরে অবশিষ্ট ২৮ মিলিয়ন ব্যারেল তেল পাওয়া যায়।

## তথ্যসূত্র

বিষয়শ্রেণী:বাংলাদেশের প্রাকৃতিক গ্যাসক্ষেত্র
বিষয়শ্রেণী:সিলেট বিভাগের অর্থনীতি
বিষয়শ্রেণী:১৯৬২-এ এশিয়ায় প্রতিষ্ঠিত
তিতাস গ্যাসক্ষেত্র

**তিতাস গ্যাসক্ষেত্র** বাংলাদেশের বৃহত্তম গ্যাসক্ষেত্রগুলির মধ্যে একটি এবং বর্তমান (২০০০) সময় পর্যন্ত গুরুত্বপূর্ণ গ্যাস উৎপাদনকারী ক্ষেত্র। ব্রাহ্মণবাড়িয়া জেলায় অবস্থিত এই গ্যাসক্ষেত্রটি থেকে দৈনিক ৩০০ মিলিয়ন ঘনফুট গ্যাস আহরণ করা হয়। এটি বাংলাদেশ গ্যাস ফিল্ডস কোম্পানি লিমিটেড কর্তৃক পরিচালিত হয়। গ্যাসক্ষেত্র এলাকার ভূ-কাঠামো গম্বুজ আকৃতির, যার আয়তন প্রায় ৬৪ বর্গ কিলোমিটার। গ্যাস উৎপাদিত বালুকণাগুলির স্তর অধিকাংশই ২,৬১৬ মিটার থেকে ৩,১২৪ মিটার গভীরতার মধ্যে। তিতাস গ্যাসক্ষেত্রের মোট অনুমিত মজুদ প্রায় ৪.১৩ ট্রিলিয়ন ঘনফুট যার মধ্যে উত্তোলনযোগ্য মজুদ ২.১ ট্রিলিয়ন ঘনফুট (প্রেক্ষিত ২০০০)। ২০০০ সালের শেষ পর্যন্ত এই গ্যাসক্ষেত্র থেকে মোট ১.৭২ টিসিএফ গ্যাস উত্তোলন করা হয়েছে যা মোট উত্তোলনযোগ্য মজুদের প্রায় ৭৫ ভাগ।

## ইতিহাস
১৯৬২ খ্রিষ্টাব্দে *পাকিস্তান শেল অয়েল কোম্পানি* গ্যাসক্ষেত্রটি আবিষ্কার করে। ১৯৬৪ সালের ২০ নভেম্বর, গ্যাসক্ষেত্রটি তিতাস গ্যাস ট্রান্সমিশন অ্যান্ড ডিস্ট্রিবিউশন কোম্পানি লিমিটেড নামে প্রতিষ্ঠিত হয়। এখান থেকে বাণিজ্যিকভাবে গ্যাস উত্তোলন শুরু হয় এপ্রিল ১৯৬৮ সালে। ২০০০ খ্রিষ্টাব্দ পর্যন্ত এখানে ১৪টি কূপ খনন করা হয়েছে। ২০০৬ সালে বিজিএফসিএল তিতাস নদীর নিকটবর্তী তিতাস গ্যাসক্ষেত্রের দক্ষিণ-পূর্ব অংশে গ্যাসের ছিদ্রপথ খুঁজে পায়। ২০১৯ সালে একটি অগ্নিকাণ্ডের কারণে এখান থেকে জাতীয় গ্রিডে আধা ঘন্টার জন্য গ্যাস সরবরাহ বন্ধ থাকে।

## তথ্যসূত্র

বিষয়শ্রেণী:ব্রাহ্মণবাড়িয়া জেলা
বিষয়শ্রেণী:বাংলাদেশের প্রাকৃতিক গ্যাসক্ষেত্র
বিষয়শ্রেণী:১৯৬২-এ এশিয়ায় প্রতিষ্ঠিত
কামতা গ্যাসক্ষেত্র

**কামতা গ্যাসক্ষেত্র** বাংলাদেশের একটি প্রাকৃতিক গ্যাসক্ষেত্র। এটি গাজীপুর জেলার কালীগঞ্জ উপজেলায় অবস্থিত। ঢাকা থেকে কামতা গ্যাসক্ষেত্রের অবস্থান প্রায় ১৭ কিলোমিটার দূরে।

১৯৮২ সালে পেট্রোবাংলা এই গ্যাসক্ষেত্রটি আবিষ্কার করে। এখানকার মোট গ্যাস মজুদের পরিমাণ হলো ১৯৫ বিলিয়ন ঘনফুট (বিসিএফ)। ১৯৮৪ সাল থেকে এখানে বাণিজ্যিক ভিত্তিতে গ্যাস উত্তোলন শুরু হয়। প্রথম দিকে এখান থেকে দিনে গড়ে ২০ মিলিয়ন ঘনফুট গ্যাস উত্তোলন করা হয়। তবে গ্যাসকূপটিতে পানি জমে যেতে থাকায় ১৯৮৮ সাল থেকে দৈনিক উত্তোলনের হার ৩ মিলিয়ন ঘনফুটে নামিয়ে আনা হয়, এবং ১৯৯১ হতে পুরোপুরি বন্ধ করে দেয়া হয়। ১৯৯১ সালের ২৬শে আগস্টের হিসাবে এখান থেকে সর্বমোট ২১.১০ বিলিয়ন ঘনফুট গ্যাস উত্তোলন করা হয়েছে।

## তথ্যসূত্র


## আরও দেখুন

বিষয়শ্রেণী:বাংলাদেশের প্রাকৃতিক গ্যাসক্ষেত্র
সাঙ্গু গ্যাসক্ষেত্র

**সাঙ্গু গ্যাসক্ষেত্র** বাংলাদেশের একটি প্রাকৃতিক গ্যাসক্ষেত্র। এটি বাংলাদেশের একমাত্র সামুদ্রিক গ্যাসক্ষেত্র যা বর্তমানে সমুদ্রবক্ষে ১৬ নং ব্লকে পরিত্যক্ত অবস্থায় পড়ে আছে। ১৯৯৬ সালে অগভীর সমুদ্রে, চট্টগ্রামের সলিমপুরের কাছে স্থলভাগ থেকে ৫০ কিমি দুরত্বে বঙ্গোপসাগরে এই গ্যাসক্ষেত্র আবিষ্কার করা হয়। এর অপারেশনের দায়িত্বে ছিল অস্ট্রেলীয় বহুজাতিক কোম্পানি সান্তোস। ২০১৪ সাল থেকে এর উৎপাদন বন্ধ করে দেয়া হয়।

## গ্যাস উৎপাদন
১৯৯৮ সালে ব্রিটিশ তেল কোম্পানি কেয়ার্ন এনার্জি এটি থেকে গ্যাস উৎপাদন শুরু করে। শুরুতে এটি থেকে দৈনিক প্রায় ৫০ মিলিয়ন ঘনফুট গ্যাস উৎপাদন হয়। পরে তা বেড়ে দৈনিক ১৪০ থেকে ১৬০ মিলিয়ন ঘনফুট বা তার বেশি মাত্রায় পৌঁছে। উৎপাদন মাত্রা ২০০৯ সালে গড়ে দৈনিক ৪৯ মিলিয়ন ও ২০১১ সালে গড়ে দৈনিক ১৮ মিলিয়ন ঘনফুটে নেমে যায়। ২০১৩ সালের শেষের দিকে এটি থেকে উৎপাদন দৈনিক দুই থেকে তিন মিলিয়ন ঘনফুটে নেমে এলে এটিকে পরিত্যক্ত ঘোষণা করা হয়। পেট্রোবাংলার হিসেবে অনুযায়ী, ১৯৯৮ থেকে ২০১৪ পর্যন্ত এই গ্যাসক্ষেত্র থেকে প্রায় ৪৮৮ বিলিয়ন ঘনফুট গ্যাস উৎপাদিত হয়।

## আরও দেখুন
* বাংলাদেশের প্রাকৃতিক গ্যাসক্ষেত্রের তালিকা
* বাংলাদেশ গ্যাস ফিল্ডস কোম্পানী লিমিটেড
* গ্যাস ট্রান্সমিশন কোম্পানী লিমিটেড

## তথ্যসূত্র


বিষয়শ্রেণী:বাংলাদেশের প্রাকৃতিক গ্যাসক্ষেত্র
বিষয়শ্রেণী:১৯৯৬-এ বাংলাদেশে প্রতিষ্ঠিত
সালদা গ্যাসক্ষেত্র

**সালদা গ্যাসক্ষেত্র** ব্রাহ্মণবাড়িয়ার কসবা উপজেলায় অবস্থিত বাংলাদেশের ১৯তম গ্যাসক্ষেত্র।  কসবা উপজেলার ১০ কিমি. দক্ষিণে বায়েক ইউনিয়নে এটি অবস্থিত। সলদা নদীর তীরে অবস্থিত বলে এটি সালদা গ্যাসক্ষেত্র নামকরণ করা হয়েছে। এখানকার তিনটি কূপ থেকে বর্তমানে গ্যাস উত্তোলন করা হয় এবং ২০০ মিলিয়ন ঘনফুট গ্যাস মজুদ রয়েছে।

## তথ্যসূত্র

## আরও দেখুন

বিষয়শ্রেণী:বাংলাদেশের প্রাকৃতিক গ্যাসক্ষেত্র
সেমুতাং গ্যাসক্ষেত্র

**সেমুতাং গ্যাসক্ষেত্র** বাংলাদেশের খাগড়াছড়ি জেলার মানিকছড়ি উপজেলায় অবস্থিত একটি গ্যাসক্ষেত্র। এই গ্যাস কুপটি ছিল পরিত্যক্ত, ১৯৬০-এর দশকে মানিকছড়িতে সেমুতাং গ্যাস ফিল্ড আবিষ্কৃত হওয়ার পর তখনকার পাকিস্তান অয়েল এন্ড গ্যাস ডেভেলপমেন্ট কোম্পানি চারটি কূপ খনন করে। পরে সেগুলো পরিত্যক্ত ঘোষণা করা হয়। এরপর কেয়ার্নস পঞ্চম কূপটি খনন করে। কিন্তু গ্যাস উত্তেলন লাভজনক হবে না বিবেচনায় তারাও কাজ বন্ধ করে চলে যায়।

ধারণা করা হচ্ছে এই কুপে মোট গ্যাস রিজার্ভের পরিমাণ ১৫০ বিলিয়ন ঘনফুট, প্রতিদিন ২-৩ কোটি ঘনফুট হারে এই গ্যাস প্রায় ১৫ বছর পর্যন্ত তোলা সম্ভব। ২০১১ খ্রিষ্টাব্দের অক্টোবরের মধ্যে এই গ্যাস চট্টগ্রামে সরবরাহ করা যাবে। এই গ্যাস উত্তোলনের উদ্যোগ নেয়া হয় বাংলাদেশের ২০০৮ সালের তত্ত্বাবধায়াক সরকারের পক্ষ থেকে, তখন সেমুতাংয়ের ৫ নম্বর কূপ সংস্কারের পরিকল্পনা করা হয়। ২০০৮ সালের ২২ মে একনেকের বৈঠকে এপ্রকল্পের জন্য ৬৫ কোটি টাকা বরাদ্দের একটি প্রস্তাব অনুমোদনও করা হয়।

বর্তমানে বাংলাদেশের মোট গ্যাস রির্জাভের পরিমাণ ৫ ট্রিলিয়ন এবং প্রতিদিন উত্তোলন করা হয় ২০০ কোটি ঘনফুট এই হারে গ্যাস উত্তোলন করা হলে আগামী ৬ বছরে এই গ্যাস শেষ হবে বলে ধারণা করা হয়।

## তথ্যসূত্র

## আরও দেখুন

বিষয়শ্রেণী:বাংলাদেশের প্রাকৃতিক গ্যাসক্ষেত্র
বাখরাবাদ গ্যাসক্ষেত্র

**বাখরাবাদ গ্যাসক্ষেত্র** বাংলাদেশের একটি প্রাকৃতিক গ্যাস ক্ষেত্র।

## অবস্থান ও মজুদ
বাখরাবাদ গ্যাসক্ষেত্রটি কুমিল্লা জেলার মুরাদনগর উপজেলায় অবস্থিত। ঢাকা থেকে এটির অবস্থান ৪০ কিলোমিটার পূর্বে। তিতাস ও হবিগঞ্জ গ্যাসক্ষেত্র এর মতো এটিও ১৯৬৯ সালে তদানিন্তন পাকিস্তান শেল অয়েল কোম্পানি আবিষ্কার করে। বাখরাবাদের ক্ষেত্রটি সরু ও লম্বাটে, এবং প্রায় ৬৯ কিলোমিটার দীর্ঘ ও ১০ কিলোমিটার প্রশস্ত। এখানকার মোট গ্যাস মজুদের পরিমাণ ১.০৪৯ ট্রিলিয়ন ঘনফুট (টিসিএফ)। ১৯৮৪ সালে বাখরাবাদ গ্যাসক্ষেত্র হতে গ্যাস উত্তোলন শুরু হয়। ২০০৯ সালের ৩১শে অক্টোবর পর্যন্ত এখান থেকে সর্বমোট ৬৯৬.৫৯৬ বিলিয়ন ঘনফুট অর্থাৎ মোট মজুদের ৬৬.৪০৬% উত্তোলন করা হয়েছে।

## কূপ
বাখরাবাদ গ্যাসক্ষেত্রের ২ স্থানে মোট ৮টি কূপ খনন করা হয়েছে। এর মধ্যে মাত্র একটিই উলম্বভাবে খোঁড়া কূপ। বাকিগুলো তীর্যকভাবে খোঁড়া হয়েছে। কূপগুলো চালু হবার পরে সর্বোচ্চ গ্যাস উৎপাদন হয়েছে ১৯৯২ সালে, যখন দৈনিক ২১০ মিলিয়ন ঘনফুট গ্যাস তোলা হতো। বরতমানে ৫টি কূপ চালু আছে যা থেকে দিনে ৩৫-৩৬ মিলিয়ন ঘনফুট গ্যাস তোলা হয়। বাকি ৩টি কূপ জলাবদ্ধতার কারণে পরিত্যক্ত হয়েছে। এখান থেকে উত্তোলিত গ্যাস বাখরাবাদ গ্যাস সিস্টেম লিমিটেডের মাধ্যমে সারাদেশে সরবরাহ করা হয়। 

বর্তমানে এখানকার কন্ডেনসেট ও গ্যাসের অনুপাত ০.৭০ এবং পানি ও গ্যাসের অনুপাত ১৩.০৮৮ বিবিএল/মিলিয়ন ঘনফুট। এখানকার কন্ডেনসেটকে প্রক্রিয়াজাত করে পেট্রল ও ডিজেল তৈরি করা হয়, যা মেঘনা পেট্রোলিয়াম লিমিটেড বাজারজাত করে থাকে।

## তথ্যসূত্র


## আরও দেখুন

বিষয়শ্রেণী:বাংলাদেশের প্রাকৃতিক গ্যাসক্ষেত্র
বিষয়শ্রেণী:১৯৬৮-এ পূর্ব পাকিস্তানে প্রতিষ্ঠিত
ঝিনাইদহ ক্যাডেট কলেজ

**ঝিনাইদহ ক্যাডেট কলেজ** বাংলাদেশের ১২টি আবাসিক কলেজের মধ্যে অন্যতম। জ্যেষ্ঠতার দিক দিয়ে এটি দ্বিতীয় ক্যাডেট কলেজ। ঐতিহ্যবাহী প্রতিষ্ঠানটি ১৮ অক্টোবর ১৯৬৩ সালে পূর্ব পাকিস্তানের তৎকালীন গভর্নর আবদুল মোনেম খান উদ্বোধন করেন। কলেজটি ২৬ এপ্রিল ১৯৬৪ সালে অধ্যক্ষ নিয়োগের মাধ্যমে কার্যক্রম শুরু করে। লেফটেন্যান্ট কর্নেল এন ডি হাসান, এইসি, ঝিনাইদহ ক্যাডেট কলেজের প্রথম অধ্যক্ষ ছিলেন।

## অবস্থান

ঝিনাইদহ শহরের অদূরে ঝিনাইদহ-কুষ্টিয়া মহাসড়কের পাশে কলেজের অবস্থান। কলেজের আয়তন ১০৩ একর।

## মূলনীতি, রং এবং পতাকা
কলেজটির মূলনীতি "সুশিক্ষিত জনই সুবিবেচক।" ঝিনাইদহের প্রতীকী রঙ গাঢ় সবুজ।

## হাউস
কলেজের আবাসিক ভবনগুলো হাউস নামে পরিচিত। ঝিনাইদহ ক্যাডেট কলেজের হাউস সংখ্যা ০৩ (তিন)। প্রতিটি হাউসে ১০০জন ক্যাডেটের থাকার ব্যবস্থা আছে।  হাউস গুলোর নামকরণ হয়েছে ইসলামের তিনটি বিখ্যাত যুদ্ধের নামানুসারে। হাউস তিনটি হলোঃ

১। বদর হাউসঃ হাউস রং- সবুজ, হাউস নীতি- "কর্মে চির দীপ্ত।"

২। খায়বার হাউসঃ রং- নীল, নীতি- "কর্তব্যে কঠোর ব্রত।"

৩। হুনাইন হাউসঃ রং- লাল, নীতি- "সাধনায় একনিষ্ঠ।"

একজন হাউস মাস্টারের নেতৃত্বে কয়েকজন হাউস টিউটর প্রতিটি হাউসের প্রশাসনিক দায়িত্ব পালন করেন।

## তথ্যসূত্র

## বহিঃসংযোগ

বিষয়শ্রেণী:বাংলাদেশের ক্যাডেট কলেজ
বিষয়শ্রেণী:ঝিনাইদহ জেলার মহাবিদ্যালয়
বিষয়শ্রেণী:১৯৬৩-এ পূর্ব পাকিস্তানে প্রতিষ্ঠিত
বিষয়শ্রেণী:ঝিনাইদহ জেলার বিদ্যালয়
বিষয়শ্রেণী:১৯৬৩-এ প্রতিষ্ঠিত শিক্ষাপ্রতিষ্ঠান
রাজশাহী ক্যাডেট কলেজ

**রাজশাহী ক্যাডেট কলেজ** বাংলাদেশের রাজশাহী জেলার চারঘাট উপজেলার সারদা তে পদ্মা নদীর তীরে অবস্থিত। এটি দেশের অন্যান্য ক্যাডেট কলেজসমূহের মত স্বায়ত্বশাসিত আবাসিক সামরিক বিদ্যালয় ও প্রতিরক্ষা মন্ত্রণালয়ের অধীনে পরিচালিত হয়। এখানে মাধ্যমিক ও উচ্চ মাধ্যমিক স্তরের (৭ম শ্রেণী হতে দ্বাদশ শ্রেনী) শিক্ষা দেয়া হয়।এটি বাংলাদেশের ৪র্থ ক্যাডেট কলেজ স্থাপিতকাল অনুযায়ী |

## ইতিহাস
১৯৬৪ সালের ৬ই নভেম্বর আয়ুব ক্যাডেট কলেজ নামে এর ভিত্তিপ্রস্তর স্থাপন করা রাজশাহী ক্যাডেট কলেজ পাকিস্তান আমলে পূর্ব পাকিস্তানে প্রতিষ্ঠিত ৪র্থ তথা শেষ ক্যাডেট কলেজ। পূর্ব পাকিস্তানের গভর্নর মোনায়েম খান ১৯৬৬ সালের ১১ই ফেব্রুয়ারি আয়ুব ক্যাডেট কলেজের উদ্বোধন করেন। ১১০ একর জমির উপর তিনটি ছাত্রাবাস নিয়ে এ ক্যাডেট কলেজ প্রতিষ্ঠিত হয়। প্রতিষ্ঠাতা অধ্যক্ষ ছিলেন উইং কমান্ডার মোহাম্মদ সাঈদ, পিএএফ এবং প্রথম বাঙ্গালী অধ্যক্ষ এম বকীয়তুল্লাহ। বাংলাদেশ স্বাধীনতা লাবের পর এটিকে রাজশাহী ক্যাডেট কলেজ নামকরণ করা হয়। 

## আরও দেখুন
* মির্জাপুর ক্যাডেট কলেজ
* রংপুর ক্যাডেট কলেজ
## তথ্যসূত্র

*

বিষয়শ্রেণী:বাংলাদেশের ক্যাডেট কলেজ
বিষয়শ্রেণী:রাজশাহী
বিষয়শ্রেণী:১৯৬৬-এ পূর্ব পাকিস্তানে প্রতিষ্ঠিত
বিষয়শ্রেণী:১৯৬৬-এ প্রতিষ্ঠিত বিশ্ববিদ্যালয় ও কলেজ
রংপুর ক্যাডেট কলেজ

**রংপুর ক্যাডেট কলেজ**, বাংলাদেশের রংপুর জেলায় অবস্থিত একটি সামরিক উচ্চ বিদ্যালয়। এখানে ৭ম থেকে ১২শ শ্রেণী পর্যন্ত মোট ৩০০ (প্রায়) জন ক্যাডেট থাকে। 

## ইতিহাস
পূর্বস্থিত রংপুর রেসিডেন্সিয়াল মডেল কলেজ পরিবর্তন ও পরিবর্ধনের মাধ্যমে ১৯৭৯ সালে  তা রংপুর ক্যাডেট কলেজরূপে আত্মপ্রকাশ করে। এসময় পার্শ্বস্থ রংপুর কারমাইকেল কলেজ হতে কিছু জমি অধিগ্রহণ করা হয়। এ বছরই এর শিক্ষা কার্য্যক্রম শুরু হয়। কলেজটির প্রথম অধ্যক্ষ ছিলেন কমান্ডার হাবিবুর রহমান।
## অবস্থান
রংপুর শহর হতে ৫ কিলোমিটার দূরে রংপুর-ঢাকা মহাসড়কের পাশে। মর্ডান মোড় সংলগ্ন। বেগম রোকেয়া বিশ্ববিদ্যালয়ের সাথে  
## কাঠামো
সমগ্র ব্যবস্থাটি পরিপূর্ণরূপে পরিকল্পিত, ক্যাডেট কলেজ হিসেবে যা সকল চাহিদা পূরণে সক্ষম। কলেজের আয়তন অনুযায়ী পুরো ব্যবস্থাটি গড়ে উঠেছে। ক্যাম্পাসের প্রধান অংশগুলো হল:

* প্রধান একাডেমিক ভবন
* ক্যাডেটদের আবাসিক হাউজ সমূহ
* ডাইনিং হল
* মসজিদ
* হাসপাতাল
* তিনটি খেলার মাঠ
* ক্যান্টিন ও বারবার শপ
* স্টোর হাউজ
* টুল শপ
* শিক্ষকমন্ডলী ও কলেজের অন্যান্য স্টাফদের আবাসিক এলাকা

## তথ্যসূত্র

## বহিঃসংযোগ
* রকা ওয়েবসাইট

বিষয়শ্রেণী:বাংলাদেশের ক্যাডেট কলেজ
বিষয়শ্রেণী:রংপুর জেলার বিদ্যালয়
বিষয়শ্রেণী:১৯৭৯-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:সামরিক উচ্চ বিদ্যালয়
বিষয়শ্রেণী:১৯৭৯-এ বাংলাদেশে প্রতিষ্ঠিত
বিষয়শ্রেণী:রংপুর জেলার মহাবিদ্যালয়
পাবনা ক্যাডেট কলেজ

**পাবনা ক্যাডেট কলেজ** বাংলাদেশের পাবনার একটি শিক্ষাপ্রতিষ্ঠান। এটি দেশের প্রাচীন দশটি ক্যাডেট কলেজের মধ্যে অন্যতম; যা ১৯৮১ সালের ৭ আগস্ট 'পাবনা রেসিডেন্সিয়াল মডেল কলেজ' থেকে 'ক্যাডেট কলেজ'-এ রূপান্তরিত হয়। এই কলেজটি পাবনা শহর থেকে ১০ কি.মি. দূরে পাবনা-নগরবাড়ি মহাসড়কের পাশে অবস্থিত।

## অবস্থান
পাবনা ক্যাডেট কলেজ পাবনা জেলার জালালপুরে, ঢাকা-পাবনা মহাসড়কের পাশেই অবস্থিত। পাবনা শহর থেকে এটি ৬ কিমি দূরে অবস্থিত যা বাগচিপাড়া বাজারের কাছে।

## উল্লেখযোগ্য প্রাক্তন ছাত্র
* লেফটেনেন্ট তানজিম সরোয়ার নির্জন  
* সৌভিক ধর গর্ব
* তৌকির ইসলাম সাগর

## আরো দেখুন
মেরিন একাডেমী, পাবনা

## বহিঃসংযোগ
* পাবনা ক্যাডেট কলেজের প্রাক্তন ছাত্রদের ওয়েবসাইট 
https://pcc.gov.mil.bd/

পাবনা ক্যাডেট কলেজের অফিসিয়াল ওয়েবসাইট

https://pcc.army.mil.bd/ 

বিষয়শ্রেণী:বাংলাদেশের ক্যাডেট কলেজ
বিষয়শ্রেণী:পাবনার বিশ্ববিদ্যালয় ও মহাবিদ্যালয়
বিষয়শ্রেণী:১৯৮১-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:সামরিক উচ্চ বিদ্যালয়
বিষয়শ্রেণী:১৯৮১-এ বাংলাদেশে প্রতিষ্ঠিত
জয়পুরহাট গার্লস ক্যাডেট কলেজ

**জয়পুরহাট গার্লস ক্যাডেট কলেজ** বাংলাদেশের জয়পুরহাট জেলায় মেয়েদের জন্য স্থাপিত একটি ক্যাডেট কলেজ। বাংলাদেশে ১২টি ক্যাডেট কলেজের মধ্যে এটি সর্বশেষ প্রতিষ্ঠিত হয়। বাংলাদেশের প্রতিরক্ষা মন্ত্রণালয়ের অধীনে এটি পরিচালিত হয়। এটি মোট  জায়গার ওপর প্রতিষ্ঠিত। বর্তমানে কলেজের শিক্ষার্থী সংখ্যা মোট ৩২৬ জন।

## অবস্থান
কলেজটি বাংলাদেশের জয়পুরহাট জেলায় অবস্থিত।

## ইতিহাস
কলেজটি ২০০৬ সালে প্রতিষ্ঠিত হয়।

## কলেজ ভবন সমূহ
* প্রশাসনিক ভবন 
* শিক্ষা ভবন 
* কলেজ ক্যান্টিন
* কলেজ ডাইনিং হল 
* হাউস ভবন 
* কলেজ হসপিটাল

## সহপাঠ্যক্রমিক কার্যক্রম
সহপাঠ্যক্রমিক কার্যক্রম পরিচালনার উদ্দেশ্যে জয়পুরহাট গার্লস ক্যাডেট কলেজে বেশ কিছু ক্লাব রয়েছে যার কোন একটিতে একজন ক্যডেট অংশগ্রহণ করতে বাধ্য।

### সাহিত্য ও সংস্কৃতি
* আবৃত্তি
* বিতর্ক
* বক্তৃতা 
* নাট্যাভিনয়
* সঙ্গীত 
* সাধারণ জ্ঞান
* ক্বিরাত
* নৃত্য ইত্যাদি।

### খেলাধুলা
* ভলিবল 
* বাস্কেটবল
* ক্রিকেট 
* লন টেনিস
* ব্যাডমিন্টন
* সাঁতার 
* টেবিল টেনিস 
* ক্যারাম 
* দাবা ইত্যাদি।

### অন্যান্য
* বাগান ইত্যাদি।

## ভর্তির নিয়মাবলী

### আবেদন
অন্যান্য ক্যাডেট কলেজগুলোর মতই বছরে মাত্র একবার এবং শুধুমাত্র সপ্তম শ্রেণীতে ছাত্রী ভর্তি করা হয়। সাধারণত নভেম্বর মাসে বাংলাদেশের প্রধান প্রধান সংবাদপত্রগুলোতে বিজ্ঞপ্তির মাধ্যমে নির্ধারিত ফর্মে আবেদন পত্র আহ্বান করা হয়।

### যোগ্যতা
* ভর্তির বছরের পহেলা জানুয়ারীতে বয়স এগার থেকে সাড়ে বারো বছরের মাঝে হতে হবে।
* প্রার্থীকে ষষ্ঠ শ্রেণী উত্তীর্ণ হতে হবে। ষষ্ঠ শ্রেণীর চূড়ান্ত পরীক্ষায় অংশ গ্রহণ করেছে এমন।
* জন্মসূত্রে অথবা অধিবাসন আইনে বাংলাদেশের নাগরিক হতে হবে।
* শারীরিক যোগ্যতা সম্পন্ন।
* উচ্চতা ৪ ফুট ৭ ইঞ্চি হতে ৫ ফুট ৩ ইঞ্চির মধ্যে হতে হবে।

### নির্বাচন প্রক্রিয়া
ত্রুটিহীন আবেদন পত্র সম্পন্ন প্রার্থীগণকে বাংলা, ইংরেজি, অঙ্ক এবং সাধারণ জ্ঞান ও বুদ্ধিমত্তা বিষয়ক চারটি লিখিত পরীক্ষায় অংশ গ্রহণ করতে হয়। উত্তীর্ণ নির্দিষ্ট সংখ্যক প্রার্থীকে মৌখিক ও ডাক্তারী পরীক্ষায় ডাকা হয়। সমস্ত পরীক্ষায় উপযুক্ত বিবেচিতদের মধ্য থেকে সাধারণত প্রথম পঞ্চাশ জন চূড়ান্ত ভাবে নির্বাচিত হয়।

## আরও দেখুন
* ক্যাডেট কলেজ
* বাংলাদেশ সেনা বাহিনী

## তথ্যসূত্র

## বহিঃসংযোগ
* Cadet College on Banglapedia

বিষয়শ্রেণী:বাংলাদেশের ক্যাডেট কলেজ
বিষয়শ্রেণী:২০০৬-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:সামরিক উচ্চ বিদ্যালয়
বিষয়শ্রেণী:২০০৬-এ বাংলাদেশে প্রতিষ্ঠিত
নোম এলকিস

**নোম এলকিস** ( জন্ম ১৯৬৬, নিউ ইয়র্ক শহর) হলেন একজন মার্কিন গণিতবিদ এবং দাবাড়ু।

## জীবনী
এলকিস ১৯৮১ সালে ২২তম আন্তর্জাতিক গণিত অলিম্পিয়াডে নিখুঁত স্কোরসহ স্বর্ণপদক অর্জন করেন। তিনি কলাম্বিয়া ইউনিভার্সিটি থেকে গণিত ও সঙ্গীতে ১৯৮৫ সালে কলাবিদ্যায় স্নাতক উপাধি লাভ করেন। হার্ভার্ড বিশ্ববিদ্যালয় থেকে গণিতে স্নাতকোত্তর এবং ডক্টরেট উপাধি লাভ করেন। তিনি ১৯৯০ সালে হার্ভার্ড বিশ্ববিদ্যালয়ে গণিতের সহযোগী অধ্যাপক হিসেবে যোগদান করেন এবং ১৯৯৩ সালে মাত্র ২৬ বছর বয়সে পূর্ণ অধ্যাপক পদে উন্নীত হন। তিনি ১৯৮৮ সালে, x4 + y4 + z4 = w4 সমীকরণটির কোন ধনাত্মক সমাধান নেই, এ-সংক্রান্ত লিওনার্ট অয়লারেরর অনুমানটির একটি বিরোধী উদাহরণ আবিষ্কার করেন। ফলে অয়লারের এই অনুমানটি মিথ্যা প্রমাণিত হয়।

## তথ্যসূত্র

বিষয়শ্রেণী:১৯৬৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০তম-শতাব্দীর গণিতবিদ
বিষয়শ্রেণী:২১শ শতাব্দীর গণিতবিদ
বিষয়শ্রেণী:মার্কিন গণিতবিদ
বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:হার্ভার্ড বিশ্ববিদ্যালয়ের শিক্ষক
বিষয়শ্রেণী:মার্কিন ইহুদি
বিষয়শ্রেণী:দাবা রচনাকারী
বিষয়শ্রেণী:আন্তর্জাতিক গণিত অলিম্পিয়াডে অংশগ্রহণকারী
বিষয়শ্রেণী:২০শ শতাব্দীর মার্কিন গণিতবিদ
বিষয়শ্রেণী:২১শ শতাব্দীর মার্কিন গণিতবিদ
বিষয়শ্রেণী:হার্ভার্ড সভ্য
বিষয়শ্রেণী:কলাম্বিয়া কলেজের (নিউ ইয়র্ক) প্রাক্তন শিক্ষার্থী
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
রাহুল

thumb|গৌতম বুদ্ধের সঙ্গে রাহুল
**রাহুল** (খ্রিষ্টপূর্ব: ৫১১ - Today) ছিলেন বৌদ্ধ ধর্মের প্রবর্তক গৌতম বুদ্ধের একমাত্র পুত্র। পালি এবং সংস্কৃত ভাষা অনুসারে **রাহুল** শব্দটি **রাহুলা** শব্দ থেকে এসেছে যার অর্থ বন্ধন। তার মায়ের নাম যশোধরা বা গোপা দেবী। তার বয়স যখন মাত্র ৭ দিন তখন তার পিতা সিদ্ধার্থ গৌতম সংসার ত্যাগ করেন। বিশ বছর বয়সে তার পিতা গৌতম বুদ্ধ বৌদ্ধিত্ত্ব অর্জন করে রাজধানী কপিলাবস্তু-তে ফিরে আসলে তিনি পিতার কাছ থেকে দীক্ষিত হয়ে বৌদ্ধ ভিক্ষু তে পরিণত হন। এর পর তিনি বৌদ্ধ ভিক্ষুক হয়ে রাজত্ব করেন এবং রোজ ভিক্ষুক এর মত থাকতেন , খাবার খেতেন এবং বৌদ্ধ সম্প্রদায়ের জন্য অনেক কিছু করেছিলেন। বৌদ্ধরা তা‌কে ভ্রাতা রাহুল‌ ব‌লে স‌ম্বোধন ক‌রে।

বিষয়শ্রেণী:বৌদ্ধধর্ম
বিষয়শ্রেণী:ধর্ম প্রচারক
বিষয়শ্রেণী:গৌতম বুদ্ধের পরিবার
বিষয়শ্রেণী:বৌদ্ধ পুরাণ
ঢাকা রপ্তানি প্রক্রিয়াকরণ অঞ্চল

**ঢাকা রপ্তানি প্রক্রিয়াকরণ অঞ্চল** হল বাংলাদেশের একটি বিশেষ অর্থনৈতিক অঞ্চল। সংক্ষেপে এটি **ঢাকা ইপিজেড**, **ডিইপিজেড** বা **সাভার ইপিজেড** নামেও পরিচিত। এটি রাজাধানী ঢাকার নিকটে সাভারের আশুলিয়া থানায় অবস্থিত।
এই রপ্তানি প্রক্রিয়াকরণ অঞ্চলটি ১৯৯৩ খ্রিষ্টাব্দে স্থাপিত হয় এবং ১৯৯৭ খ্রিষ্টাব্দে এতে আরো একটি সম্প্রসারিত অঞ্চল যুক্ত করা হয়। ৩৫৬.২২ একর এলাকার ওপর প্রতিষ্ঠিত এই ইপিজেডটি বাংলাদেশের ২য় বৃহত্তম রপ্তানি প্রক্রিয়াকরণ এলাকা।

## অবস্থান
এই ইপিজেডটি ঢাকা শহর থেকে ৩৫ কিলোমিটার দূরে ঢাকা জেলার অন্তর্গত সাভার উপজেলার আশুলিয়া থানার গণকবাড়ি এলাকায় অবস্থিত। এটি ঢাকার হযরত শাহজালাল (রা.) আন্তর্জাতিক বিমানবন্দর থেকে ২৫ কিলোমিটার ও চট্টগ্রাম সমুদ্রবন্দর থেকে ৩০৪ কিলোমিটার দূরত্বে অবস্থিত।

## প্রদত্ত সুযোগ-সুবিধা
এটি একটি শুল্কমুক্ত এলাকা যেখানে সম্পূর্ণ শুল্কমুক্তভাবে কাঁচামাল আমদানী করতঃ উৎপাদিত পণ্য সম্পূর্ণ শুল্কমুক্তভাবে বিদেশে রপ্তানী করা যায়। শিল্প প্রতিষ্ঠানগুলোতে সরবরাহের জন্য এখানে 'বেপজা' কর্তৃপক্ষের নিজেস্ব ব্যবস্থাপনায় পানি সরবরাহ ব্যবস্থা ও নিজস্ব পাওয়ার প্লান্ট এবং ১১ কেভির একটি সাব স্টেশন রয়েছে; এছাড়াও তিতাস গ্যাস কর্তৃপক্ষ এখানে জ্বালানী হিসাবে প্রাকৃতিক গ্যাস সরবরাহ করে থাকে।

## শিল্প প্রতিষ্ঠান
এখানে কলকারখানাগুলোতে তিন ধরনের বিনিয়োগ আছে: 
# শতভাগ বিদেশী পুজিঁ
# বিদেশী ও দেশী পুজিঁর যৌথ বিনিয়োগ এবং 
# শতভাগ দেশীয় পুজিঁ। 
এই ইপিজেডে সর্বমোট শিল্প-প্লটের সংখ্যা ৪৫১ টি।

## উৎপাদিত পণ্য
এখানে উৎপাদিত পণ্যগুলো হচ্ছে:
* তৈরি পোশাক
* খেলনা
* সোয়েটার
* কম্বল প্রভৃতি।

## রপ্তানি
২০১২-১৩ অর্থবছরের ইপিজেডগুলো থেকে মোট ৪,৮৫৬.৬৮ মিলিয়ন মার্কিন ডলারের পণ্য রপ্তানী করা হয় যা মোট জাতীয় রপ্তানীতে প্রায় ১৮ শতাংশ এবং এসময় ঢাকা ইপিজেড থেকে মোট ১,৭৮০.৭৩ মিলিয়ন মার্কিন ডলারের পণ্য বিদেশে রপ্তানি করা হয়েছে। ২০১৩-১৪ অর্থবছরে মোট ৫,৫২৫.৩০ মিলিয়ন মার্কিন ডলার মূল্যের পণ্য রপ্তানি করেছে ইপিজেডগুলো এবং ঢাকা ইপিজেড থেকে রপ্তানি হয়েছে ১,৭৮০.৭২ মিলিয়ন মার্কিন ডলারের পণ্য।

বিগত ৬ বছরে বেপজা বিনিয়োগে ১২৯.৫৫%, রপ্তানিতে ১৫৫.৯৫% এবং কর্মসংস্থানের ক্ষেত্রে ১১২.৩০% প্রবৃদ্ধি অর্জন করেছে।

## আরও দেখুন
* বাংলাদেশ রপ্তানি প্রক্রিয়াকরণ অঞ্চল কর্তৃপক্ষ
* বাংলাদেশের রপ্তানি প্রক্রিয়াকরণ অঞ্চলের তালিকা

## তথ্যসূত্র

## বহিঃসংযোগ
* বাংলাদেশ রপ্তানি প্রক্রিয়াকরণ অঞ্চল কর্তৃপক্ষ

বিষয়শ্রেণী:ঢাকা
বিষয়শ্রেণী:বাংলাদেশের রপ্তানি প্রক্রিয়াকরণ অঞ্চল
বিষয়শ্রেণী:সাভার উপজেলা
পাংখো

পাংখোয়া বাংলাদেশের পার্বত্য চট্টগ্রামে বসবাসরত ১৩টি ক্ষুদ্র নৃ-গোষ্ঠীর মধ্যে পাংখোয়া অন্যতম। পার্বত্য রাঙামাটি জেলার সাজেক উপত্যকা থেকে বান্দরবানের রুমা পর্যন্ত এবং পাশ্ববর্তী ভারতের মিজোরাম রাজ্য সংলগ্ন সীমান্ত এলাকায় পাংখোয়া জাতির বসবাস রয়েছে।পাংখোয়া বাংলাদেশের পার্বত্য চট্টগ্রামে বসবাসরত ১৩টি ক্ষুদ্র নৃ-গোষ্ঠীর মধ্যে পাংখোয়া অন্যতম। পার্বত্য রাঙামাটি জেলার সাজেক উপত্যকা থেকে বান্দরবানের রুমা পর্যন্ত এবং পাশ্ববর্তী ভারতের মিজোরাম রাজ্য সংলগ্ন সীমান্ত এলাকায় পাংখোয়া জাতির বসবাস রয়েছে।পাংখোয়া জনগোষ্ঠী নিজেদের ধর্মবিশ্বাসে বৌদ্ধ বলে দাবি করে থাকে। তবে একাধিক আদিবাসী জনগোষ্ঠীর মতো প্রকৃতি উপাসনাও পাংখোয়া সমাজে প্রচলিত। তাদের সৃষ্টিকর্তার নাম ‘পত্যেন’, যেমন লুসেইদের ‘পুথিয়ান’। বিশ্বসৃষ্টি সম্পর্কে তাদের সমাজে অনেক পৌরাণিক গল্পকাহিনী প্রচলিত আছে। সৃষ্টিকর্তা ‘পত্যেন’-এর পরই তাদের প্রধান উপাস্য দেবতার নাম ‘খোজিং’। অরণ্যের কর্তা এই দেবতা জুমচাষের ভালমন্দও নিয়ন্ত্রণ করেন বলে এর উদ্দেশেই অধিকাংশ পূজাপার্বণ, ব্রত-অনুষ্ঠান পালন করা হয়। বাঘ খোজিং দেবতার পোষা প্রাণি ছিল বলে পাংখোয়াদের চোখে বাঘের স্থান উঁচুতে। খোজিং-এর সন্তুষ্টি বিধানের জন্য বৈশাখের শুরুতে নৃত্যানুষ্ঠানের রীতি প্রচলিত রয়েছে। পাংখোয়াদের বিশ্বাস, গভীর অরণ্যে খোজিং দেবতার অবস্থান। মূল খোজিং পূজা শ্রাবণ মাসে অনুষ্ঠিত হয়ে থাকে। এই পূজা পাংখোয়া সমাজে সবচেয়ে বড় উৎসব হিসেবে বিবেচিত হয়।

পাহাড়ে জুমচাষ এবং অরণ্যে শিকার এই দুইয়ের উপর এদের জীবন নির্ভরশীল। জুমচাষের পদ্ধতি এদের মধ্যে এখনও ব্যাপকভাবে প্রচলিত। ধান এবং অন্যান্য শস্য ফলানো পাংখোয়াদের কৃষিকাজের মূল উদ্দেশ্য। তবে তারা জঙ্গল থেকে গাছ কেটে কাঠ আহরণের কাজও করে থাকে। এসব কাজে নারী সমানভাবে পুরুষের সঙ্গে অংশ নেয়। হাট-বাজার মূলত মেয়েরাই করে থাকে। প্রাচীনকাল থেকেই পাংখোয়া নারীরা কোমর-তাঁতের মাধ্যমে নিজেদের প্রয়োজনীয় বস্ত্র বুনে আসছেন। পরিবারের চাহিদা মিটিয়ে পাড়া ও প্রতিবেশীদের কাছে বিক্রি করে কিংবা বিনিময় প্রথার বাইরে সংসারের প্রয়োজনীয় সামগ্রী সংগ্রহ করেন।

পাংখোয়াদের বাঁশ ও বেত শিল্প সর্বজন সমাদৃত। বাঁশ ও বেতের তৈরি এসব সামগ্রীতে তাদের শৈল্পিক নৈপূণ্য ফুটে উঠে।

পাংখোয়া সমাজে পিতাই পরিবারের প্রধান। পিতার মৃত্যুর পর পুত্রসন্তানরা পারিবারিক বিষয়-আশয়ের উত্তরাধিকারী হয়ে থাকে। পাংখোয়া জনগোষ্ঠী দুটো গোত্রে বিভক্ত পাংখোয়া ও ভানজাঙ। গোত্রান্তরে বিয়েতে কোন বাধা নেই। পরিণত বয়সে পিতামাতার মতামত অনুযায়ী ছেলে ও মেয়ের বিয়ে অনুষ্ঠিত হয়। পাংখোয়াদের মধ্যে বাল্যবিবাহের প্রচলন নেই। এদের সমাজে বিবাহ বিচ্ছেদ ও বিধবা বিবাহের প্রচলন রয়েছে।

পাংখোয়াদের নিজস্ব ভাষা রয়েছে, তবে তা মৌখিক ভাষা। এদের ভাষার কোন লিখিত রূপ নেই। তা সত্ত্বেও ঐ ভাষায় গানের অভাব নেই, বিশেষ করে প্রেমের গান। অলিখিত রূপ নিয়েই এদের লোকসঙ্গীত যথেষ্ট সমৃদ্ধ।

ধর্মীয় বিশ্বাস, সামাজিক আচার-অনুষ্ঠান ও পূজাপার্বণ নিয়ে পাংখোয়াদের নিজস্ব সংস্কৃতি গড়ে উঠেছে। নাচ ও গান তাদের সংস্কৃতিকে পুষ্ট করেছে। বাঁশনৃত্য, পুষ্পনৃত্য এবং আরও কিছু বিশেষ নৃত্যগীতে তারা অভ্যস্ত। 

**পাংখো** বা **পাংখোয়া** হল বাংলাদেশ ও ভারতে বসবাসকারী ক্ষুদ্র জনগোষ্ঠী। বাংলাদেশে চট্টগ্রামের পার্বত্য জেলা রাঙ্গামাটিতে এবং ভারতে মিজোরামে এরা বসবাস করে। আদমশুমারি ও গৃহগণনা-১৯৯১ অনুসারে বাংলাদেশে পাংখো জনগোষ্ঠীর সংখ্যা ৩,২২৭ জন। আদমশুমারি ও গৃহগণনা-১৯৮১ অনুসারে এই সংখ্যা ছিল ২,৪৪০ জন।

## তথ্যসূত্র

## বহিঃসংযোগ
*

বিষয়শ্রেণী:বাংলাদেশের জাতিগোষ্ঠী
খুমি

থাম্ব
**খুমি** বাংলাদেশের একটি উপজাতি। এরা খামি নামেও পরিচিত। নামটির অর্থ হলো "সর্বোত্তম জাতি"।  আরাকানীরা এদেরকে খেমি জাতি বলে অভিহিত করে থাকে।

## ইতিহাস
১৭শ শতকের শেষভাগে খুমি উপজাতি আরাকান থেকে পার্বত্য চট্টগ্রামে আগমন করে। খুমীদের মুল জনগোষ্ঠীর বসবাস মায়ানমারে। গোষ্ঠীগত দাংগার কারণে খুমীদের একটি অংশ মায়ানামার হতে পালিয়ে এসে বান্দরবানের গহিন অরণ্যে বসবাস করতে শুরু করে। আবার অনেকের মতে খুমি আদিবাসীরা মূলত মঙ্গোলীয় জনগোষ্ঠীভুক্ত একটি দল। তারা প্রধানত তিব্বতি বার্মিজ-কুকি-চীন ভাষায় কথা বলে।

তারা সাধারণত প্রকৃতি পূজারী। জুম চাষই তাদের প্রধান জীবিকা।

## বাংলাদেশে খুমি
বাংলাদেশে খুমি নৃ-গোষ্ঠীর আগমন বার্মার চিন প্রদেশ থেকে। এই চিন হিলস প্রদেশ ১২ ফেব্রুয়ারি ১৯৪৭ সালে আরাকান প্রদেশ থেকে আলাদা হয়ে নামকরণ করা হয় চিন হিলস। বাংলাদেশে এরা বান্দরবান জেলার রুমা, রোয়াংছড়ি, এবং থানচি উপজেলাতে বসবয়াস করে। বাংলাদেশ পরিসংখ্যান পকেটবুক (১৯৯৯) অনুসারে এদের মোট জনসংখ্যা ১২৪১। 

## তথ্যসূত্র


## আরও দেখুন

বিষয়শ্রেণী:বাংলাদেশের জাতিগোষ্ঠী
কুকি

**কুকি** কোন একক নৃগোষ্ঠী নয়। প্রায় ৫০ টি জাতিগোষ্ঠীর সমন্বয়ে **কুকি-চিন-মিজো** জাতি গঠিত। এদের অধিকাংশ জাতিগোষ্ঠী মিয়ানমারের চিন রাজ্যে বসবাস করে। এদের বড় একটি নৃগোষ্ঠী ভারতের মিজোরাম রাজ্যে মিজো জাতি যারা বাংলাদেশে লুসাই নামে পরিচিত‌। এছাড়া বাংলাদেশে বসবাসরত বম, পাংখো, খুমি এই জাতিগোষ্ঠীর অন্তর্ভুক্ত। এই জাতিগোষ্ঠীর একটি অংশ মিয়ানমার ও ভারতে **থাডো** নামে পরিচিত। এরা চীনা-তিব্বতী জাতিগোষ্ঠীর একটি ধারা যারা ভারতের উত্তর-পূর্বাঞ্চল জুড়ে, মিয়ানমারের উত্তর-পশ্চিমাংশে এবং বাংলাদেশের পার্বত্য চট্টগ্রাম এলাকায় বিস্তৃত। উত্তর-পূর্ব ভারতের কেবল অরুণাচল প্রদেশ ব্যতীত সকল রাজ্যে তারা ছড়িয়ে রয়েছে। এই জনগোষ্ঠীর এভাবে আন্তর্জাতিক সীমানা ছাড়িয়ে ছড়িয়ে পড়ার মূল কারণ হচ্ছে ব্রিটিশ ঔপনিবেশিক নীতি। ভারতে কুকি জনগোষ্ঠীর প্রায় ৫০টি শাখা রয়েছে এবং এরা সেখান তফশিলি সম্প্রদায় হিসাবে চিহ্নিত। কুকিদের এই স্বীকৃতি তাদের উচ্চারিত উপভাষা এবং অঞ্চলের উপর ভিত্তি করে নির্ণয় করা হয়েছে।

কুকি জাতিগোষ্ঠী ঘন জঙ্গল আচ্ছাদিত অঞ্চলে বসবাস করে। এটা কৃষি কাজ করে ও গৃহ পালিত পশু পালন করে।

## প্রখ্যাত কুকি ব্যক্তিত্ব
* পু জোরামথাঙ্গা - ১৯৯০ সালে মুম্বাইয়ে অনুষ্ঠিত বিশ্বকাপ মুষ্টিযুদ্ধ প্রতিযোগীতায় ব্রোঞ্জ পদক বিজয়ী বর্মীজ ইন্ডিয়ান শৌখিন মুষ্টিযোদ্ধা।

## আরও দেখুন
* মিজো জাতি
* জালি'ন-গাম
* কুকি উপগোষ্ঠী

## তথ্যসূত্র

## বহিঃসংযোগ

* KSO Hyderabad
* Kuki Forum 
* Chin Cultural Profile
* Global Chin News

বিষয়শ্রেণী:ইন্দো-মঙ্গোলয়েড ধারা
বিষয়শ্রেণী:বাংলাদেশের জাতিগোষ্ঠী
বিষয়শ্রেণী:মণিপুরের জাতিগোষ্ঠী
বিষয়শ্রেণী:ত্রিপুরার জাতিগোষ্ঠী
বিষয়শ্রেণী:মিয়ানমারের জাতিগোষ্ঠী
বিষয়শ্রেণী:আসামের জাতিগোষ্ঠী
বিষয়শ্রেণী:দক্ষিণ এশীয় জনগোষ্ঠী
বিষয়শ্রেণী:আসামের উপজাতি
বিষয়শ্রেণী:উত্তর-পূর্ব ভারতের জাতিগোষ্ঠী
ওরাওঁ

থাম্ব|upright=1.5|ঐতিহ্যবাহী পোশাকে ওরাওঁরা নৃত্য পরিবেশন করছে
**ওরাওঁ**, দক্ষিণ এশিয়ার একটি আদিবাসী। ভারতের ঝাড়খণ্ড রাজ্য, ছত্তিশগড়, মধ্যপ্রদেশ, ওড়িশা এবং পশ্চিমবঙ্গে এদের বাস। এছাড়া, ভারতের বাইরে বাংলাদেশেও এরা বাস করে। বাংলাদেশেই মূলত এখন এদের প্রধান বাস। ওরাওঁরা যে ভাষায় কথা বলেন, তার নাম কুরুখ ভাষা একারণে তাদেরকে কুরুখ জাতিও বলা হয়। এটি দ্রাবিড় ভাষা গোষ্ঠীর অন্তর্গত।

## উৎস
ওরাওঁ আদিবাসীরা নৃতাত্ত্বিক বিচারে আদি-অস্ট্রেলীয় (প্রোটো-অস্ট্রেলীয়) জনগোষ্ঠীর উত্তর পুরুষ। নৃতত্ত্ববিদগণের মতে একই অম্ফলের মুণ্ডা, মালপাহাডি় ও সাঁওতালদের সঙ্গে ওরাওঁদের ঘনিষ্ঠ জনতাত্ত্বিক সম্পর্ক রযে়ছে।
ভারতীয় নৃতাত্ত্বিক সোসাইটির মতানুসারে কুরুখ জাতি বা ওরাওঁদের আদিবাস ছিলো কঙ্কন অঞ্চলে যেখান থেকে তারা অভিবাসিত হয়ে উত্তর ভারতে চলে আসে। কঙ্কনি ভাষার সাথে কুরুখ ভাষার উল্লেখযোগ্য সাদৃশ্য রয়েছে।

## জনগণ
২০২০ সালের আদমশুমারি অনুযায়ী বাংলাদেশে ওরাওঁ জনসংখ্যা ছিল প্রায় ২লক্ষ ৪৫ হাজার।

## অঞ্চল
বাংলাদেশে বর্তমানে সিরাজগঞ্জ, নওগাঁ, চাঁপাইনবাবগঞ্জ, জয়পুরহাট, দিনাজপুর, রংপুর, বগুড়া ও রাজশাহী জেলা ওরাওঁদের প্রধান বসতিস্থল। তবে ১৮৮১ সালের লোকগণনায় দেখা যায় যে, উত্তরবঙ্গ ছাড়াও তখন ময়মনসিংহ, চট্টগ্রাম, হবিগঞ্জ ও সিলেট জেলায় কিছুসংখ্যক ওরাওঁ আদিবাসীর বসতি ছিল।

## ধর্ম
অনেক আদিবাসী জাতির মতো ওরাওঁ সমাজও সর্বপ্রাণবাদী প্রকৃতি উপাসক। তবে তাদের ধর্মবিশ্বাসে সৃষ্টিকর্তা হিসেবে সর্বশক্তিমান ‘ধরমেশ’ স্বীকৃত। এই সর্বশক্তিমানের অবস্থান সূর্যে। তাই ধর্মীয় অনুষ্ঠান অধিকাংশই সূর্যকে ঘিরে উদযাপিত হয়। এছাড়া ওরাওঁ সমাজ নানা দেবতায় বিশ্বাসী। ঐসব দেবতার প্রতীকী অবস্থান গ্রাম, কৃষিসম্পদ, অরণ্য, মহামারি ইত্যাদি বিষয়কে কেন্দ্র করে। এদের তুষ্টির জন্য রযে়ছে ধর্মীয় উৎসব-অনুষ্ঠানের ব্যবস্থা। কোনো কোনো ধর্মীয় অনুষ্ঠানের সঙ্গে হিন্দুদের পূজার মিল পাওয়া যায়, যেমন হিন্দু সম্প্রদায়ের ‘ভাদু’ উৎসবের সঙ্গে ওরাওঁদের ‘কারাম’ উৎসবের মিল অত্যন্ত স্পষ্ট। কদম শাখাকে ঘিরে অনুষ্ঠিত এ উৎসবটি বৃক্ষপূজার নামান্তর।

## সংস্কৃতি
ওরাওঁদের প্রধান উৎসবের নাম কারাম। বর্তমানে তারা সনাতন ও খ্রিষ্টান ধর্ম পালন করে।

## তথ্য উৎস

## আরও দেখুন
* Sinlung Sinlung - Indian tribes
* বই:The Orāons of Sunderban (প্রকাশকাল: ১৯৬৩), ভাষা:ইংরেজি, লেখক: *Amal Kumar Das, Manis Kumar Raha*

বিষয়শ্রেণী:পশ্চিমবঙ্গের উপজাতি
বিষয়শ্রেণী:ঝাড়খণ্ডের উপজাতি
বিষয়শ্রেণী:উড়িষ্যার উপজাতি
বিষয়শ্রেণী:বাংলাদেশের জাতিগোষ্ঠী
বিষয়শ্রেণী:দ্রাবিড় জাতি
বিষয়শ্রেণী:উপমহাদেশীয় আদিবাসী
বিষয়শ্রেণী:দিল্লির সামাজিক গোষ্ঠী
বিষয়শ্রেণী:ওড়িশার তফসিলি উপজাতি
বসপ্পা ধনপ্পা জত্তী

**বসপ্পা ধনপ্পা জত্তী**   (১০ সেপ্টেম্বর ১৯১৩ – ৭ জুন ২০০২) পঞ্চম ভারতের উপরাষ্ট্রপতি। তার মেয়াদকাল ছিল ১৯৭৪ থেকে ১৯৭৯ সাল। তিনি ১১ ফেব্রুয়ারি ১৯৭৭ সাল থেকে ২৫ জুলাই ১৯৭৭ পর্যন্ত ভারপ্রাপ্ত রাষ্ট্রপতি ছিলেন। মৃদুভাষী জত্তী পৌরসভার সদস্য থেকে পাঁচ দশকের রাজনৈতিক জীবনে দেশের দ্বিতীয় সর্বোচ্চ পদে আসীন হন।

## তথ্যসূত্র

## আরও দেখুন

|-

|-

|-

|-

বিষয়শ্রেণী:ভারতের রাষ্ট্রপতি
বিষয়শ্রেণী:মুম্বইয়ের ইতিহাস
বিষয়শ্রেণী:২০শ শতাব্দীর ভারতীয় আইনজীবী
বিষয়শ্রেণী:কন্নড় ব্যক্তি
বিষয়শ্রেণী:১৯১২-এ জন্ম
বিষয়শ্রেণী:২০০২-এ মৃত্যু
বিষয়শ্রেণী:লিঙ্গায়েত ধর্ম
বিষয়শ্রেণী:ভারতের উপরাষ্ট্রপতি
বিষয়শ্রেণী:ভারতের ভারপ্রাপ্ত রাষ্ট্রপতি
বিষয়শ্রেণী:ভারতীয় জাতীয় কংগ্রেসের মুখ্যমন্ত্রী
বিষয়শ্রেণী:মহীশূর বিধানসভার সদস্য ১৯৫২-১৯৫৭
বিষয়শ্রেণী:মহীশূর বিধানসভার সদস্য ১৯৫৭-১৯৬২
বিষয়শ্রেণী:মহীশূর বিধানসভার সদস্য ১৯৬৭-১৯৭২
বিষয়শ্রেণী:কর্ণাটকের ভারতীয় জাতীয় কংগ্রেসের রাজনীতিবিদ
বিষয়শ্রেণী:পুদুচেরির উপরাজ্যপাল
জাকির হুসেইন (রাজনীতিবিদ)

**জাকির হুসেইন**  (, তেলুগু: జాకీర్ హుస్సైన్), ; ফেব্রুয়ারি ৮, ১৮৯৭&nbsp;– মে ৩, ১৯৬৯) ছিলেন ভারতের ৩য় রাষ্ট্রপতি। তিনি মে ১৩, ১৯৬৭ থেকে মে ৩, ১৯৬৯ তার মৃত্যুর পূর্ব পর্যন্ত ভারতের রাষ্ট্রপতিপদে বহাল ছিলেন। শিক্ষাবিদ এবং বুদ্ধিজীবী হুসেইন ছিলেন দেশের প্রথম মুসলিম রাষ্ট্রপতি। পূর্বে তিনি ১৯৬৭ থেকে ১৯৬২ সাল পর্যন্ত বিহারের গভর্নর হিসেবে এবং ১৯৬২ থেকে ১৯৬৭ সাল পর্যন্ত ভারতের উপরাষ্ট্রপতি হিসেবে দায়িত্ব পালন করেন।

## তথ্যসূত্র

## বহিঃসংযোগ

*Minority minister, V-C read Fatiha at Dr Zakir Hussain’s grave – TCN News
*Dr. Zakir Hussain Biography

|-

|-

বিষয়শ্রেণী:১৮৯৭-এ জন্ম
বিষয়শ্রেণী:১৯৬৯-এ মৃত্যু
বিষয়শ্রেণী:ভারতের রাষ্ট্রপতি
বিষয়শ্রেণী:ভারতের উপরাষ্ট্রপতি
বিষয়শ্রেণী:জামিয়া মিলিয়া ইসলামিয়া
বিষয়শ্রেণী:ভারতরত্ন প্রাপক
বিষয়শ্রেণী:পশতু ব্যক্তি
বিষয়শ্রেণী:ফারুখাবাদের ব্যক্তি
বিষয়শ্রেণী:তেলেঙ্গানার ব্যক্তি
বিষয়শ্রেণী:ভারতীয় মুসলিম
বিষয়শ্রেণী:হায়দ্রাবাদ, ভারতের রাজনীতিবিদ
বিষয়শ্রেণী:এলাহাবাদ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:হামবোল্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বিহারের রাজ্যপাল
বিষয়শ্রেণী:পশতুন বংশোদ্ভূত ভারতীয় ব্যক্তি
বিষয়শ্রেণী:ভারতে সমাধিস্থ
বিষয়শ্রেণী:ভারতীয় বিদ্যালয় ও কলেজের প্রতিষ্ঠাতা
বিষয়শ্রেণী:পাবলিক অ্যাফেয়ার্সে পদ্মবিভূষণ প্রাপক
ফখরুদ্দিন আলি আহমেদ

**ফখরুদ্দিন আলি আহমেদ** (  (১৩ মে ১৯০৫ – ১১ ফেব্রুয়ারি ১৯৭৭) ৫ম ভারতের রাষ্ট্রপতি ছিলেন ১৯৭৪ সাল থেকে ১৯৭৭ সাল পর্যন্ত।

## আরও পড়ুন
* *Speeches of President Fakhruddin Ali Ahmed*, Publications Division, Ministry of Information and Broadcasting, Govt. of India, 1980.
* *My eleven years with Fakhruddin Ali Ahmed*, by F. A. A. Rehmaney. S. Chand, 1979.

## তথ্যসূত্র

* *Fakhruddin Ali Ahmed*, by M. A. Naidu, 1975
* *Fakhruddin Ali Ahmed*, by Attar Chand. Pub. Homeland, 1975.
* 

## বহিঃসংযোগ
* Fifth Lok Sabha Members Official Bioprofile

বিষয়শ্রেণী:ভারতের রাষ্ট্রপতি
বিষয়শ্রেণী:১৯০৫-এ জন্ম
বিষয়শ্রেণী:পাঞ্জাব বিশ্ববিদ্যালয়, লাহোরের প্রাক্তন শিক্ষার্থী
বিষয়শ্রেণী:ভারতীয় মুসলিম
বিষয়শ্রেণী:১৯৭৭-এ মৃত্যু
বিষয়শ্রেণী:ভারতীয় আইনজীবী
বিষয়শ্রেণী:স্নায়ুযুদ্ধের নেতা
বিষয়শ্রেণী:পঞ্চম লোকসভার সদস্য
বিষয়শ্রেণী:চতুর্থ লোকসভার সদস্য
বিষয়শ্রেণী:২০শ শতাব্দীর ভারতীয় আইনজীবী
বিষয়শ্রেণী:সেন্ট ক্যাথারিন্স কলেজ, কেমব্রিজের প্রাক্তন শিক্ষার্থী
বিষয়শ্রেণী:ব্রিটিশ ভারতের বন্দি ও আটক
বিষয়শ্রেণী:ভারতে সমাধিস্থ
বিষয়শ্রেণী:বড়পেটা জেলার ব্যক্তি
বিষয়শ্রেণী:অভ্যন্তরীণ মন্দিরের সদস্য
বিষয়শ্রেণী:আসামের স্বাধীনতা সংগ্রামী
বিষয়শ্রেণী:আসামের রাজ্যসভা সদস্য
বিষয়শ্রেণী:ভারতের বাণিজ্য ও শিল্পমন্ত্রী
বিষয়শ্রেণী:আসামের লোকসভা সদস্য
বিষয়শ্রেণী:সেন্ট স্টিফেনস কলেজ, দিল্লির প্রাক্তন শিক্ষার্থী
বিষয়শ্রেণী:আসামের ভারতীয় জাতীয় কংগ্রেসের রাজনীতিবিদ
বিষয়শ্রেণী:আসাম বিধানসভার সদস্য ১৯৬২-১৯৬৭
বিষয়শ্রেণী:আসাম বিধানসভার সদস্য ১৯৫৭-১৯৬২
বিষয়শ্রেণী:২০শ শতাব্দীর ভারতীয় মুসলিম
বিষয়শ্রেণী:ভারতের শিক্ষামন্ত্রী
বিষয়শ্রেণী:ভারতের মন্ত্রিসভা সদস্য
বিষয়শ্রেণী:আসাম আইনসভার সদস্য ১৯৩৭-১৯৪৬
নীলম সঞ্জীব রেড্ডি

**নীলম সঞ্জীব রেড্ডি** (তেলুগু: నీలం సంజీవ రెడ్డి ) (মে ১৯, ১৯১৩ - জুন ১, ১৯৯৬) ভারতের ৬ষ্ঠ রাষ্ট্রপতি। তিনি এই পদে ১৯৭৭ হতে ১৯৮২ পর্যন্ত অধিষ্ঠিত ছিলেন। তিনিই একমাত্র রাষ্ট্রপতি যিনি এই পদে সর্বসম্মতিক্রমে নির্বাচিত হন। এযাবৎকালে তিনি সবচেয়ে কম বয়সে ভারতের রাষ্ট্রপতি হিসেবে নির্বাচিত হন (৬৪ বছর বয়সে)। 

## শিক্ষা এবং পরিবার
রেড্ডি ১৯১৩ সালের ১৯ মে মাদ্রাজ প্রেসিডেন্সির ( বর্তমান অনন্তপুর জেলা , অন্ধ্র প্রদেশ ) ইল্লুর গ্রামে একটি তেলুগু -ভাষী হিন্দু পরিবারে জন্মগ্রহণ করেন । মাদ্রাজ এবং পরে অনন্তপুরের সরকারি আর্ট কলেজে ভর্তি হন, মাদ্রাজ বিশ্ববিদ্যালয়ের অধিভুক্ত, স্নাতক হিসেবে । ১৯৫৮ সালে, শ্রী ভেঙ্কটেশ্বরা বিশ্ববিদ্যালয় , তিরুপতি তাঁকে আইনের সম্মানসূচক ডক্টর ডিগ্রি প্রদান করে। তার প্রতিষ্ঠায় তার ভূমিকার কারণে।

রেড্ডি নীলম নাগারত্নম্মাকে বিয়ে করেছিলেন। এই দম্পতির এক ছেলে ও তিন মেয়ে ছিল।

## রাজনৈতিক কর্মজীবন
থাম্ব|রাষ্ট্রপতি থাকাকালীন নীলম রেড্ডীর ভ্রমণকৃত দেশসমূহ

### ১৯৬৯ সালের রাষ্ট্রপতি নির্বাচন
১৯৬৯ সালে, রাষ্ট্রপতি জাকির হোসেনের মৃত্যুর পর, কংগ্রেস পার্টি তার সিন্ডিকেট গোষ্ঠীর সদস্য রেড্ডিকে রাষ্ট্রপতির প্রার্থী হিসাবে মনোনীত করেছিল যদিও প্রধানমন্ত্রী ইন্দিরা গান্ধী তার বিরোধিতা করেছিলেন। তিনি রেড্ডিকে কংগ্রেস পার্টির অফিসিয়াল প্রার্থী হিসেবে মেনে নিতে বাধ্য হন এবং ভয় পান যে তার নির্বাচন সিন্ডিকেট তাকে অফিস থেকে বহিষ্কার করে দেবে। তিনি কংগ্রেস বিধায়কদের "তাদের বিবেক অনুযায়ী ভোট" দিতে বলেন, পার্টি লাইনে অন্ধভাবে আঙুল না দিয়ে স্বতন্ত্র প্রার্থী ভিভি গিরিকে সমর্থন করার আহ্বান জানান। ১৬ আগস্ট ১৯৬৯-এ অনুষ্ঠিত একটি ঘনিষ্ঠভাবে লড়াই করা নির্বাচনে, ভিভি গিরি বিজয়ী হন, প্রথম পছন্দের ভোটের 48.01 শতাংশ জয়ী হন এবং পরবর্তীতে দ্বিতীয় পছন্দের ভোট গণনায় সংখ্যাগরিষ্ঠতা পান। চূড়ান্ত ফলাফলে, রাষ্ট্রপতি নির্বাচিত হওয়ার জন্য প্রয়োজনীয় ৪১৮,১৬৯ ভোটের কোটার বিপরীতে গিরির ৪২০,০৭৭ ভোট ছিল এবং রেড্ডির ৪০৫,৪২৭ ভোট ছিল। এই নির্বাচন কংগ্রেস পার্টির মধ্যে অনেক বিরোধের জন্ম দেয় এবং ১৯৬৯ সালের ঐতিহাসিক বিভক্তি এবং পরবর্তীকালে ভারতীয় রাজনীতিতে ইন্দিরা গান্ধীর উত্থানের চূড়ান্ত পরিণতি ঘটে।

## আরও দেখুন
## তথ্যসূত্র

বিষয়শ্রেণী:ভারতের রাষ্ট্রপতি
বিষয়শ্রেণী:চতুর্থ লোকসভার সদস্য
বিষয়শ্রেণী:জোট-নিরপেক্ষ আন্দোলনের মহাসচিব
বিষয়শ্রেণী:ভারতীয় লোকদলের রাজনীতিবিদ
বিষয়শ্রেণী:১৯১৩-এ জন্ম
বিষয়শ্রেণী:১৯৯৬-এ মৃত্যু
বিষয়শ্রেণী:ষষ্ঠ লোকসভার সদস্য
বিষয়শ্রেণী:ভারতীয় জাতীয় কংগ্রেসের সভাপতি
বিষয়শ্রেণী:লোকসভার অধ্যক্ষ
বিষয়শ্রেণী:অন্ধ্রপ্রদেশের লোকসভা সদস্য
বিষয়শ্রেণী:ভারতীয় হিন্দু
বিষয়শ্রেণী:মাদ্রাজ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় জাতীয় কংগ্রেসের মুখ্যমন্ত্রী
বিষয়শ্রেণী:অন্ধ্রপ্রদেশের ভারতীয় জাতীয় কংগ্রেসের রাজনীতিবিদ
বিষয়শ্রেণী:ভারতে নিউমোনিয়ায় মৃত্যু
বিষয়শ্রেণী:ভারতের মন্ত্রিসভা সদস্য
বিষয়শ্রেণী:অনন্তপুর জেলার ব্যক্তি
রামাস্বামী ভেঙ্কটরমণ

**রামাস্বামী ভেঙ্কটরমন** (তামিল: ராமசுவாமி வெங்கட்ராமன்) (ডিসেম্বর ৪, ১৯১০ – জানুয়ারি ২৭, ২০০৯) একজন ভারতীয় আইনজ্ঞ, স্বাধীনতা সংগ্রামী এবং রাজনীতিবিদ ছিলেন। যিনি কেন্দ্রীয় মন্ত্রী এবং ভারতের ৮ম রাষ্ট্রপতি হিসেবেও দায়িত্ব পালন করেছেন।

## আরও দেখুন

## তথ্যসূত্র

বিষয়শ্রেণী:১৯১০-এ জন্ম
বিষয়শ্রেণী:২০০৯-এ মৃত্যু
বিষয়শ্রেণী:ভারতের রাষ্ট্রপতি
বিষয়শ্রেণী:সপ্তম লোকসভার সদস্য
বিষয়শ্রেণী:২০শ শতাব্দীর ভারতীয় আইনজীবী
বিষয়শ্রেণী:প্রথম লোকসভার সদস্য
বিষয়শ্রেণী:একাধিক অঙ্গ ব্যর্থতায় মৃত্যু
বিষয়শ্রেণী:ভারতের অর্থমন্ত্রী
বিষয়শ্রেণী:ভারতীয় আত্মজীবনীকার
বিষয়শ্রেণী:২০শ শতাব্দীর ভারতীয় প্রাবন্ধিক
বিষয়শ্রেণী:তাঞ্জাবুর জেলার ব্যক্তি
বিষয়শ্রেণী:তামিলনাড়ুর মন্ত্রী
বিষয়শ্রেণী:মাদ্রাজ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতের উপরাষ্ট্রপতি
বিষয়শ্রেণী:তামিলনাড়ুর লোকসভা সদস্য
বিষয়শ্রেণী:দ্বিতীয় লোকসভার সদস্য
বিষয়শ্রেণী:ষষ্ঠ লোকসভার সদস্য
বিষয়শ্রেণী:২০শ শতাব্দীর ভারতীয় জীবনীকার
বিষয়শ্রেণী:ভারতীয় রাজনৈতিক লেখক
বিষয়শ্রেণী:২০শ শতাব্দীর ভারতীয় অ-কল্পকাহিনী লেখক
বিষয়শ্রেণী:চেন্নাইয়ের রাজনীতিবিদ
বিষয়শ্রেণী:তামিলনাড়ুর_ভারতীয়_জাতীয়_কংগ্রেসের_রাজনীতিবিদ
কে. আর. নারায়ণন

**কোচেরিল রমন নারায়ানান** (; ২৭ অক্টোবর ১৯২০ – ৯ নভেম্বর ২০০৫) ভারতের ১০ম রাষ্ট্রপতি ছিলেন।   এবং ভারতের নবম ভাইস প্রেসিডেন্ট হিসাবে দায়িত্ব পালন করেছিলেন (১৯৯২- ১৯৯৭)। এযাবৎকালে তিনি সবচেয়ে বেশি বয়েসে ভারতের রাষ্ট্রপতি হিসেবে নির্বাচিত হন (৭৭ বছর বয়েসে)। 

## প্রাথমিক জীবন
ত্রাভাঙ্কোর (বর্তমান কোট্টায়াম জেলা , কেরালা) রাজ্যের পেরুমথানাম, উঝাভুর গ্রামে জন্মগ্রহণ করেন এবং সাংবাদিকতার সাথে একটি সংক্ষিপ্ত কাজ করার পরে এবং তারপরে একটি বৃত্তির সহায়তায় লন্ডন স্কুল অফ ইকোনমিক্সে রাষ্ট্রবিজ্ঞান অধ্যয়ন করার পরে, নারায়ণন তার জীবন শুরু করেন।

## কূটনীতিক এবং শিক্ষাবিদ
নেহরু প্রশাসনে ভারতীয় পররাষ্ট্র পরিষেবার সদস্য হিসাবে ভারতে কর্মজীবন । তিনি জাপান, যুক্তরাজ্য, থাইল্যান্ড, তুরস্ক, চীন এবং মার্কিন যুক্তরাষ্ট্রে রাষ্ট্রদূত হিসাবে কাজ করেছিলেন এবং নেহরু তাকে "দেশের সেরা কূটনীতিক" হিসাবে উল্লেখ করেছিলেন।

## পরিবার

## সাংসদ, কেন্দ্রীয় মন্ত্রী ও উপরাষ্ট্রপতি
তিনি ইন্দিরা গান্ধীর রাজনীতিতে প্রবেশ করেনএর অনুরোধে এবং লোকসভার পরপর তিনটি সাধারণ নির্বাচনে জয়লাভ করেন এবং প্রধানমন্ত্রী রাজীব গান্ধীর মন্ত্রিসভায় প্রতিমন্ত্রী হিসেবে দায়িত্ব পালন করেন ।

## রাষ্ট্রপতিত্ব
১৯৯২ সালে ভাইস প্রেসিডেন্ট নির্বাচিত হয়ে নারায়ণন ১৯৯৭ সালে রাষ্ট্রপতি হন। তিনি দলিত সম্প্রদায়ের প্রথম ব্যক্তি যিনি উভয় পদে অধিষ্ঠিত হন।

### রাষ্ট্রপতির বিচক্ষণতার পরিচয়
### সামাজিক ও অর্থনৈতিক ন্যায়বিচার জন্য উদ্বেগ
### কার্যালয় ত্যাগ

## পরবর্তী জীবন

## কে. আর. নারায়ানান ফাউন্ডেশন

## আরও দেখুন

## তথ্যসূত্র

|-

বিষয়শ্রেণী:২০০৫-এ মৃত্যু
বিষয়শ্রেণী:১৯২০-এ জন্ম
বিষয়শ্রেণী:ভারতের রাষ্ট্রপতি
বিষয়শ্রেণী:ভারতের উপরাষ্ট্রপতি
বিষয়শ্রেণী:দশম লোকসভার সদস্য
বিষয়শ্রেণী:নবম লোকসভার সদস্য
বিষয়শ্রেণী:অষ্টম লোকসভার সদস্য
বিষয়শ্রেণী:লন্ডন স্কুল অব ইকোনমিক্সের প্রাক্তন শিক্ষার্থী
বিষয়শ্রেণী:কেরলের লোকসভা সদস্য
বিষয়শ্রেণী:কোত্তায়ামের ব্যক্তি
বিষয়শ্রেণী:কেরলের ব্যক্তি
বিষয়শ্রেণী:মালায়ালি রাজনীতিবিদ
বিষয়শ্রেণী:মালায়ালি ব্যক্তিত্ব
বিষয়শ্রেণী:চীনে ভারতের রাষ্ট্রদূত
বিষয়শ্রেণী:মার্কিন যুক্তরাষ্ট্রে ভারতের রাষ্ট্রদূত
বিষয়শ্রেণী:কেরলের ভারতীয় জাতীয় কংগ্রেসের রাজনীতিবিদ
বিষয়শ্রেণী:জাপানে ভারতীয় প্রবাসী
বিষয়শ্রেণী:১৯২১-এ জন্ম
বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মালয়ালী রাজনীতিবিদ
বিষয়শ্রেণী:যুক্তরাজ্যে ভারতীয় প্রবাসী
বিষয়শ্রেণী:২০শ শতাব্দীর ভারতীয় রাজনীতিবিদ
শঙ্কর দয়াল শর্মা

**শঙ্কর দয়াল শর্মা** (; ১৯ আগস্ট ১৯১৮ - ২৬ ডিসেম্বর ১৯৯৯) ভারতের নবম রাষ্ট্রপতি।  তিনি ২৫ জুলাই ১৯৯২ থেকে ২৫ জুলাই ১৯৯৭ পর্যন্ত ভারতের রাষ্ট্রপতি পদে ছিলেন। রাষ্ট্রপতি নির্বাচিত হওয়ার আগে ডক্টর শঙ্কর দেয়াল শর্মা মধ্যপ্রদেশের মুখ্যমন্ত্রী, কেন্দ্রীয় যোগাযোগমন্ত্রী, এছাড়াও অন্ধ্রপ্রদেশ, পাঞ্জাব ও মহারাষ্ট্রের রাজ্যপালের দায়িত্বও সামলে ছিলেন।

## আরও দেখুন

## তথ্যসূত্র

বিষয়শ্রেণী:১৯১৮-এ জন্ম
বিষয়শ্রেণী:১৯৯৯-এ মৃত্যু
বিষয়শ্রেণী:ভারতের রাষ্ট্রপতি
বিষয়শ্রেণী:ভারতের উপরাষ্ট্রপতি
বিষয়শ্রেণী:পাঞ্জাব, ভারতের রাজ্যপাল
বিষয়শ্রেণী:অন্ধ্রপ্রদেশের রাজ্যপাল
বিষয়শ্রেণী:মহারাষ্ট্রের রাজ্যপাল
বিষয়শ্রেণী:ভোপালের রাজনীতিবিদ
বিষয়শ্রেণী:পঞ্চম লোকসভার সদস্য
বিষয়শ্রেণী:সপ্তম লোকসভার সদস্য
বিষয়শ্রেণী:লখনউয়ের রাজনীতিবিদ
বিষয়শ্রেণী:মধ্যপ্রদেশের ভারতীয় জাতীয় কংগ্রেসের রাজনীতিবিদ
বিষয়শ্রেণী:মধ্যপ্রদেশের লোকসভা সদস্য
বিষয়শ্রেণী:পাঞ্জাব বিশ্ববিদ্যালয়, লাহোরের প্রাক্তন শিক্ষার্থী
বিষয়শ্রেণী:লখনউ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:হার্ভার্ড ল স্কুলের প্রাক্তন শিক্ষার্থী
বিষয়শ্রেণী:ভারতে রাষ্ট্রীয় শেষকৃত্য
বিষয়শ্রেণী:কেমব্রিজ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পাঞ্জাব বিশ্ববিদ্যালয়, চণ্ডীগড়ের প্রাক্তন শিক্ষার্থী
বিষয়শ্রেণী:ভারতীয় জাতীয় কংগ্রেসের সভাপতি
বিষয়শ্রেণী:ভারতীয় জাতীয় কংগ্রেসের মুখ্যমন্ত্রী
পলাশ উপজেলা

**পলাশ** বাংলাদেশের নরসিংদী জেলার অন্তর্গত একটি উপজেলা।

## অবস্থান ও আয়তন
নরসিংদী জেলার অন্যতম গুরুত্বপূর্ণ উপজেলা হল পলাশ উপজেলা। ইহা নরসিংদী জেলা শহর হতে ১০ কি.মি. দূরে অবস্থিত। এর মোট আয়তন ৯৪.৪৩ বর্গ কি.মি.। নরসিংদী ও গাজীপুর জেলার মধ্য দিয়ে প্রবাহিত শীতলক্ষ্যা নদীর পূর্ব পাড়ে পলাশ উপজেলা অবস্থিত। উত্তরে শিবপুর উপজেলা ও গাজীপুর জেলার কালীগঞ্জ উপজেলা, দক্ষিণে নরসিংদী সদর উপজেলা ও নারায়ণগঞ্জ জেলার রূপগঞ্জ উপজেলা, পূর্বে শিবপুর উপজেলা ও নরসিংদী সদর উপজেলা, পশ্চিমে গাজীপুর জেলার কালীগঞ্জ উপজেলা ও কাপাসিয়া উপজেলা।

## প্রশাসনিক এলাকা
thumb|পলাশ উপজেলার মৌজা জিওকোড ম্যাপ

পলাশ উপজেলায় ১টি পৌরসভা ও ৪টি ইউনিয়ন পরিষদ আছে।

# ঘোড়াশাল পৌরসভা

### ইউনিয়ন সমুহ

# চরসিন্দুর ইউনিয়ন
# জিনারদী ইউনিয়ন
# গজারিয়া ইউনিয়ন, পলাশ
# ডাঙ্গা ইউনিয়ন

## জনসংখ্যার উপাত্ত
মোট লোকসংখ্যা : ২১২৬১২ জন।
পুরুষ= ১,০৭,৫১৮ জন ; মহিলা = ১,০৫,০৯৪ জন।

## একনজরে পলাশ

## অর্থনীতি
অর্থনীতিতে পলাশ গুরুত্বপূর্ণ অবদান রাখে।ঘোড়াশাল সার কারখানা, **aqua refinery Ltd**.  জনতা জুট মিল,ফৌজি চটকল লিমিটেড,প্রান কোম্পানী এবং দেশবন্ধু সুগার মিলসহ অনেক শিল্প কারখানা আছে পলাশে।

## দর্শনীয় স্থান
* লক্ষণ সাহার জমিদার বাড়ি
* আর আর রুবেল মোল্লার বাড়ি
* মনু মিয়ার জমিদার বাড়ি (ঘোড়াশাল জমিদার বাড়ি)
## ধর্মীয় মন্দির সমূহ
* বরাব শ্রীশ্রী কানাইলাল জিউর মন্দির
* ধলাদিয়া শ্রীশ্রী রাধাকৃষ্ণ মন্দির
* ভাড়ারিয়াপাড়া সার্বজনীন দুর্গা মন্দির (শীতলাতলা)
* কাউয়াদী শ্রীশ্রী চন্ডী মন্দির 
* সান্তানপাড়া শ্রীশ্রী কালী মন্দির
* জিনারদী শ্রীশ্রী কালী মন্দির 

## তথ্যসূত্র

## বহিঃসংযোগ
* 

বিষয়শ্রেণী:পলাশ উপজেলা
বিষয়শ্রেণী:নরসিংদী জেলার উপজেলা
চিরুনি

thumb|right|200px|চিরুনি
**চিরুনি** বা **কাঁকই** হচ্ছে চুল আঁচড়াবার উপকরণ। এটি কঠিন বস্তু হতে প্রস্তুত করা হয়, সাধারণত চ্যাপ্টা হয়, এবং এর অবশ্যই দাঁত থাকে। চিরুনি ব্যবহার করে মানুষ চুল বা অন্য কোন আঁশ জাতীয় তন্তু সোজা করে কিংবা পরিষ্কার করে।

## উপাদান
[thumb|right|200px|A [Punjabi people|Punjabi wooden comb]]
প্রাচীন যুগে চিরুনি বিভিন্ন উপাদান দিয়ে তৈরি হতো। এর মধ্যে চিরুনি তৈরিতে যে উপাদান সবচেয়ে বেশি ব্যবহূত হতো, তা হলো পাথর। ওই সময় পাথর কেটে কেটে চিরুনি তৈরি করা চুলের পরিচ্ছন্নতার ব্যাপারে সচেতনতারই একটা বড় প্রমাণ। পাথরের পাশাপাশি প্রাচীনকালে বিভিন্ন প্রাণীর হাড়গোড়ও চিরুনি তৈরিতে ব্যবহূত হতো বলে প্রমাণ পেয়েছেন প্রত্নতত্ত্ববিদেরা।

## ইতিহাস
[[Ashanti people|Ashanti comb - an example of Afro pick|120px|left|thumb]]
প্রস্তর যুগেই নাকি মানুষ চিরুনির ব্যবহার শিখে গিয়েছিল। ওই সময় শক্ত উপাদান দিয়ে মানুষ যেসব দ্রব্য তৈরি করত, তার মধ্যে অন্যতম ছিল নিজের চুল পরিষ্কার রাখার চিরুনি। খ্রিষ্টপূর্ব ৫৫০০ শতকে প্রাচীন মিসরের মানুষের মধ্যে চিরুনির ব্যবহার প্রচলিত ছিল। প্রাচীন চীনে কারও মালিকানায় একটি চিরুনি থাকাকে মনে করা হতো আভিজাত্যের প্রমাণ।

চিরুনির ইতিহাসের সঙ্গে আষ্টেপৃষ্ঠে জড়িয়ে আছে সুইডেন দেশটির নাম। বেশির ভাগ প্রত্নতত্ত্ববিদ একমত যে ইতিহাসের সবচেয়ে প্রাচীন চিরুনিগুলো সুইডেনে তৈরি হয়েছিল। খ্রিষ্টপূর্ব ২৫০০ শতকে সুইডেনে চিরুনি তৈরি হয়েছিল বলে মত দিয়েছেন তারা। পাথর, বিভিন্ন প্রাণীর হাড়ের পাশাপাশি সুইডেনে টিন, রুপা ও তামা-দস্তার সমন্বয়ে গঠিত একধরনের ধাতু থেকে তৈরি করা হতো চিরুনি।

মধ্যযুগে এসে চিরুনি তৈরিতে একটা বড় ধরনের বিপ্লব সংঘটিত হয়। এ সময় চিরুনি তৈরিতে হরিণ ও অন্যান্য গবাদিপশুর শিং দিয়ে তৈরি বিশেষ একধরনের পদার্থ আবিষ্কৃত হয়। কচ্ছপের শক্ত খোলটিও এই বিশেষ পদার্থ তৈরিতে ব্যবহূত হতো। শিং ও কচ্ছপের খোল গলিয়ে ওই বিশেষ পদার্থ প্রস্তুত করে বিভিন্ন আকারের চিরুনি সে সময় তৈরি করা হতো।
উনিশ শতকের শেষ দিকে ইসাইয়াহ ও জন হায়াত নামের দুই ভাই প্রাকৃতিক উপাদানের বদলে কৃত্রিম উপাদান দিয়ে চিরুনি তৈরির উপায় আবিষ্কার করেন। তাদের উদ্ভাবিত সেলুলয়েড চিরুনির ইতিহাস বদলে দেয়। সেলুলয়েড চিরুনিকে করে তোলে সস্তা সেই সাথে নিয়ে আসে মানুষের ক্রয়ক্ষমতার মধ্যে।

## চিত্রসংগ্রহ


চিত্র:Indian antique comb.jpg|Indian metal comb for keeping hair in place, adorned with a pair of birds. After removing the central stopper, perfume can be poured into the opening in order to moisten the teeth of the comb and the hair of the wearer.
চিত্র:HMB Läusekamm Jungsteinzeit.jpg|A Stone Age nit comb.
চিত্র:MaryRose-combs.jpg|A set of combs found on the 16th century ship *[[Mary Rose]]*
চিত্র:BaldyComb.jpg|A pocket comb
চিত্র:Sculptured Comb in Ivory of the Sixteenth Century Sauvageot Collection.png|Sculptured comb, in ivory, of the 16th-century (Sauvageot Collection)
চিত্র:Changzhou combs.jpg|Changzhou combs produced also for decorative purposes
চিত্র:Nissenkamm-01.jpg|Head louse comb 


## তথ্যসূত্র

## বহিঃসংযোগ

* H Morewitz (2008), "A Brief History of Lice Combs", Nuvoforheadlice.com 
* TheOriginOf.com, (n.d.), "The Origin of Combs"

বিষয়শ্রেণী:উপাদান
বিষয়শ্রেণী:গৃহস্থালী জিনিসপত্র
বিষয়শ্রেণী:কেশবিন্যাস
ধাতু (দ্ব্যর্থতা নিরসন)

**ধাতু** বলতে বোঝানো হতে পারে -
* ধাতু - এক প্রকার মৌলিক পদার্থ;
* ক্রিয়ামূল বা ধাতু, - বাংলা ব্যাকরণে ক্রিয়াপদের মূল।
*ধাতু (আয়ুর্বেদ) - আয়ুর্বেদ অনুসারে শরীর গঠনকারী উপাদান